Dapatkan OPPO F11 Pro Secara PERCUMA! Hanya Di Celcom – Pra-Tempahan Bermula 19 Mac 2019

Kaki swafoto dan fotografi bakal merasai saat-saat yang lebih sensasi, kerana Celcom kini menawarkan OPPO F11 Pro (dirasmikan pada 19 Mac) secara PERCUMA apabila mereka melanggan pelan pascabayar Celcom Mobile.

OPPO F11 Pro ditawarkan dengan pelan pascabayar Celcom Mobile Platinum yang didatangkan dengan 100GB data pada RM188 sebulan, pelanggan juga boleh memiliki peranti ini hanya pada RM54 sebulan melalui pelan ansuran mampu milik Celcom iaitu EasyPhone.

Dijual pada harga runcit RM1,399, F11 Pro hadir dengan kamera hadapan tersembunyi 16MP dan dwi kamera utama 48MP + 5MP dengan aperture f/1.79. Sokongan lain seperti sistem pengecasan pantas VOOC, 6GB RAM dan 64GB ROM, 4000mAh kapasiti bateri, 6.5 inci paparan skrin turut disediakan.

Pra-tempahan akan bermula 19 ~ 29 Mac 2019 di Celcom Online Store, cawangan Celcom Bluecube dan Celcom Certified Partners di seluruh negara, dan akan mendapat peranti baharu pada 30 Mac 2019. Pelanggan yang membuat pra-tempahan juga akan menerima pengecas mudah alih universal berharga RM110 untuk masa terhad.

Jangan lepaskan peluang untuk miliki siri F OPPO terkini daripada Celcom, layari Celcom untuk maklumat lanjut.


vivo V15 SuperDay Sale Bakal Gegar 1 Utama Pada 23 Mac 2019 –  Berpeluang Menang V15 & Banyak Lagi!

Korang buat apa je hujung minggu ni? Tidur? Ehhh Tak best lah…Ayuh memeriahkan hujung minggu korang dengan vivo V15 SuperDay Sale pada 23 Mac ini (SABTU) bertempat di One Utama Shopping Centre, Ground Floor, Highstreet.

Pelbagai hadiah menarik menanti pengunjung bertuah termasuklah – dua orang pembeli bertuah V15 berpeluang untuk membawa pulang seunit vivo V15 secara percuma.

Selain itu, 50 pelanggan terawal membeli V15 berpeluang menerima kotak hadiah eksklusif bernilai RM299 dan kad hadiah petronas bernilai RM200.

Untuk 200 pelanggan seterusnya, mereka bakal menerima kotak hadiah eksklusif bernilai RM299 dan kad hadiah pertronas bernilai RM100.

Tidak ketinggalan, pelbagai aktiviti menarik turut  menanti anda seperti Claw Machine, Break the GoldEGG challenges dan 15 Second Challenge game – berpeluang memenangi vivo V15, basikal, luggage dan pelbagai hadiah eksklusif vivo!


Huawei Menerima 16 Pengiktirafan Setakat Ini Di MWC 2017

Dalam tempoh dua hari pertama MWC 2017, Huawei telah pun menerima 16 anugerah dari pelbagai wakil media. P10 dan P10 Plus mendapat perhatian utama pelbagai pihak dengan kamera dwi-lensa Leica yang telah ditambah baik dari generasi sebelumnya. Huawei Watch 2 yang dipamerkan tidak kurang hebatnya dengan menawarkan fungsi 4G dan GPS.

Berikut senarai anugerah yang diterima Huawei setakat ini.


Ruangan Storan Lebih Besar Pada Samsung Galaxy Note 9?!

Berapakah ruangan storan yang cukup untuk peranti pintar? 256GB boleh dikatakan cukup untuk sesetengah pengguna, tetapi bukan semua.

Samsung siri Note terbaru yang bakal dilancarkan pada 9 Ogos 2018 nanti, memperlihatkan banyak penambahbaikan pada Galaxy Note 9 dan salah satu daripadanya mungkin pada ruangan storan yang besar.

Melalui video yang dikongsikan oleh pihak Samsung, jelas menunjukkan ruangan storan yang tidak mencukupi adalah sangat menjengkelkan. Oleh itu ada khabar angin  yang mengatakan Note 9 mungkin hadir dengan memori sebesar 512GB.

Adakah benar kita nantikan pelancaran rasmi pada 9 Ogos nanti.

Baca Juga: Warna Tertiris! Samsung Galaxy Note 9 Mempunyai 3 Pilihan Warna?!


Lenovo Malaysia Lancar Tab 4 10 Plus Dan Tab 4 8 Pada Harga Bermula RM749

Dua buah tablet terbaru keluaran Lenovo telah dilancarkan di Malaysia. Ianya menampilkan Lenovo Tab 4 10 Plus dan Lenovo Tab 4 8 masing-masing hadir dengan spesifikasi yang berbeza sesuai untuk kegunaan seisi keluarga.

Lenovo Tab siri 4 ini menawarkan keupayaan bateri yang tahan lebih lama iaitu 12 jam dalam menonton video dalam masa sama lebih mudah untuk dibawa ke mana-mana tanpa tanpa perlu risau akan bekalan bateri. Kedua-dua tablet ini dijana oleh sistem Android 7.0 Nougat dan teknologi dwi speaker Dolby Atmos.

Lenovo Tab 4 10 Plus dimuatkan dengan skrin IPS bersaiz 10.1 inci HD penuh yang dikuasakan dengan cip Snapdragon 625, RAM 3GB, serta ruang storan 16GB. Ia juga menyediakan slot untuk kad microSD termasuk slot SIM Nano. Sebuah bateri sebesar 7,000mAh turut dibekalkan dan ia dijual pada harga RM1,299 dalam kemasan warna Aurora Black.

Lenovo Tab 4 8 dilengkapi dengan paparan 8 inci IPS HD yang dijana daripada cip Snapdragon 425, RAM 2GB, dan storan seluas 16GB. Ia juga menyokong kad memori tambahan dan radio FM bersama bateri berkapasiti 4,850mAh. Tablet ini dijual dengan pilihan warna Aurora Black dan Polar White pada harga RM749 seunit.

Dua model tablet ini akan berada di pasaran bulan ini di kedai Lenovo Exclusive Store dan Lenovo Multi Brand Store seluruh Malaysia.


Kotak Pembungkusan Xiaomi Mi Note 10 Tertiris! Nampak Real…

CEO Xiaomi, Lei Jun sebelum ini pernah memberitahu baharu Xiaomi tidak akan mengemas kini barisan produk siri Max dan Note dalam tahun 2019. Namun ketirisan kotak pembungkusan yang dikhabarkan adalah Xiaomi Mi Note 10 telah tersebar di laman sesawang baru-baru ini.

Kotak pembungkusan Mi Note 10 ini berupa warna hitam, dan ia nampak real sangat dan bukannya rekaan semata-mata dari peminat Xiaomi. Segala spesifikasi pada model ini tidak diketahui lagi, diramalkan bahawa ia akan menggunakan paparan skrin besar, di samping kapasiti bateri yang besar dan kamera yang berprestasi tinggi.


Microland ditampilkan antara 25 kajian kes cetuskan Transformasi Utama dalam Buku ISG Baharu mengenai Kecemerlangan Digital

BENGALURU, India, 29 Julai 2020 /PRNewswire/ — Hari ini, Microland mengumumkan bahawa ia telah diiktiraf oleh Information Services Group (ISG), firma penyelidikan dan penasihat teknologi global yang terkemuka atas tugas cemerlangnya bersama Waste Management, peneraju bagi perkhidmatan pengurusan sisa di Amerika Utara. Dalam bukunya yang baru diterbitkan, Scaling Digital: 25 Stories of Innovation, ISG memilih program transformasi WAN Tentuan perisian (SDWAN) Microland untuk Waste Management, Inc. pelanggannya, sebagai salah satu daripada 25 contoh terbaik bagi transformasi digital pada tahun lalu.

Microland membantu Waste Management menyampaikan program transformasi SDWAN bagi mendorong kelebihan daya saing. Matlamat utama program perubahan rangkaian ini termasuk mengakses aplikasi dihoskan awan dengan prestasi yang dipertingkat, meningkatkan keupayaan untuk menstrim video masa sebenar dan mengurangkan masa kitaran bagi mewujudkan laman sisa baharu. Microland berjaya memindahkan 1,150 laman ke rangkaian tentuan perisian, termasuk pejabat lapangan, timbunan tanah, pusat panggilan, stesen pemindahan, pejabat kawasan pasaran dan pejabat korporat dengan menggunakan rangka kerja SmartMigrate proprietarinya. Peralihan ini termasuk pembaikan menyeluruh terhadap penyedia peralatan / pengangkutan yang melibatkan 100 aplikasi, 500 litar dan lebih 5,000 peranti rangkaian. Microland membantu mencapai peningkatan 32x dalam prestasi rangkaian, mengaktifkan lebih banyak robot berautonomi untuk digunakan dan mengurangkan dengan ketara masa kitaran untuk menyediakan laman baharu. Tulang belakang digital yang baharu telah memberi kedudukan kepada Waste Management untuk maju ke hadapan sebagai peneraju industri dan menjadikannya lebih sukar untuk dikejar oleh pesaing.

“Program transformasi SDWAN yang dilaksanakan oleh Microland untuk pelanggan mereka berpunca daripada kepakaran mendalam kami yang dibina selama berdekad-dekad dalam transformasi dan pengurusan rangkaian. Microland sentiasa berada di barisan hadapan dalam menawarkan kepakaran teknologi yang canggih dan inovatif kepada pelanggan kami bagi memastikan mereka mengekalkan kelebihan daya saing mereka dan program ini merupakan bukti kesan tersebut. Kami gembira dengan pengiktirafan yang diberikan oleh ISG ini memandangkan ia merupakan satu penghargaan yang menginspirasikan terhadap nilai yang kami bawakan,” kata Mahesh Nagaraj, Ketua Pegawai Pemasaran dan Strategi, Microland.

Scaling Digital: 25 Stories of Innovation merupakan hasil daripada pemeriksaan rapi terhadap sejumlah besar kajian kes digital yang dihantar oleh komuniti penyedia. ISG menilai setiap kajian kes dengan menemubual pelanggan yang terlibat, menilai kesan daripada setiap transformasi ke atas perniagaan pelanggan dan mengindekskan kriteria penilaian ISG bagi menentukan 25 kajian kes utama yang akan diterbitkan dalam buku tersebut.

“ISG memilih Microland sebagai antara yang terbaik daripada yang terbaik dari segi perkongsian yang kukuh antara Microland dan Waste Management serta transformasi digital yang memberi kesan yang dicapai bersama-sama oleh mereka,” kata Paul Reynolds, Rakan Kongsi dan Presiden, Penyelidikan dan Pengalaman Pelanggan ISG. “Melalui pelaksanaan mereka yang inovatif, aplikasi teknologi digital yang canggih serta komitmen keseluruhan terhadap kecemerlangan, Microland dan Waste Management dapat mencapai hasil perniagaan yang menarik dan ketara.”

Setiap kajian kes transformasi digital yang diterbitkan dalam buku tersebut dinilai berdasarkan kriteria yang berikut:

Untuk melihat kajian kes digital Microland daripada Scaling Digital: 25 Stories of Innovation kunjungi https://www.microland.com/digital-assets/digital-transformation-environmental-services .

Latar Belakang Microland

Penyediaan fungsi digital oleh Microland dan “Making Digital Happen” (“Menjadikan Digital Suatu Kenyataan”) membolehkan teknologi untuk melakukan lebih lagi dan kurang menceroboh. Kami menjadikannya lebih mudah untuk perusahaan menerima pakai infrastruktur Digital nextGen (generasi seterusnya). Kami merealisasikan hal ini dengan menggunakan kepakaran kami dalam Pusat Awan dan Data, Rangkaian, Tempat Kerja Digital, Keselamatan Siber dan IoT Perindustrian—bagi memastikan penerimaan kecemerlangan menjadi sesuatu yang boleh diramal, andal dan stabil.

Dalam dunia yang dilanda oleh COVID, Microland menjadikan digital suatu kenyataan untuk perusahaan dengan tumpuan khusus pada perkhidmatan yang lebih relevan untuk pelanggan dan prospek kami berbanding sebelum ini:

Diperbadankan pada tahun 1989 dan beribu pejabat di Bangalore, India, Microland mempunyai lebih daripada 4,500 pakar digital merentas pejabat dan pusat penghantaran di Asia, Australia, Eropah, Timur Tengah dan Amerika Utara. Baca lebih lanjut di sini: https://www.microland.com/

Latar Belakang ISG

ISG (Information Services Group) (Nasdaq: III) ialah sebuah firma penyelidikan dan penasihat teknologi global yang terkemuka. Sebagai rakan niaga yang dipercayai untuk kira-kira 700 pelanggan, termasuk lebih 75 daripada 100 perusahaan yang terbaik di dunia, ISG komited untuk membantu syarikat, organisasi sektor awam serta penyedia perkhidmatan dan teknologi mencapai kecemerlangan operasi dan pertumbuhan yang lebih pantas. Firma ini mengkhusus dalam perkhidmatan transformasi digital termasuk pengautomatan, awan dan analitik data; khidmat nasihat penyumberan, perkhidmatan tadbir urus dan risiko terurus; perkhidmatan pembawa rangkaian; reka bentuk strategi dan operasi; pengurusan perubahan; kepintaran pasaran serta penyelidikan dan analisis teknologi. Ditubuhkan pada tahun 2006 dan berpangkalan di Stamford, Connecticut, ISG menggaji kira-kira 1,300 ahli profesional sedia-digital yang beroperasi di lebih 20 negara—sebuah pasukan global yang terkenal dengan pemikirannya yang inovatif, pengaruh pasaran, kepakaran industri dan teknologi yang mendalam serta keupayaan penyelidikan dan analitik bertaraf dunia berdasarkan data pasaran yang paling komprehensif dalam industri. Untuk maklumat lanjut, kunjungi www.isg-one.com.

Logo: https://ering.com.my/wp-content/uploads/2020/07/microland-ditampilkan-antara-25-kajian-kes-cetuskan-transformasi-utama-dalam-buku-isg-baharu-mengenai-kecemerlangan-digital.jpg

Keywords: Computer Software Computer/Electronics Internet Technology Publishing/Information Service Telecommunications Feature News Releases Survey, Polls & Research

Source: PRNEWSWIRE


Pra-Tempah OPPO F7 Dan Dapatkan Kotak Hadiah Bernilai RM299

OPPO Malaysia telah mengesahkan tarikh pelancaran OPPO F7 yang akan berlangsung iaitu pada minggu hadapan, 19 April 2018. Bersama-sama itu, OPPO juga akan memulakan sesi pra-tempahan bermula pada 16 April hingga 18 April 2018, tiga hari sebelum pelancaran rasmi di Malaysia.

Tawaran pra-tempah untuk kali ini menawarkan pelanggan kotak hadiah bernilai RM299. Pra-tempahan ini boleh dibuat di kedai fizikal seperti OPPO Concept Store atau mana-mana 800 penjual yang sah seluruh Malaysia. Pra-tempah secara atas talian juga boleh dibuat di laman rasmi OPPO Online Store dengan meletakkan wang pendahaluan sebanyak RM100.

OPPO F7 yang bakal bertemu pengguna di Malaysia akan dilengkapi kamera swafoto 25 Megapiksel bersama ciri bantuan kecerdasan-buatan (AI). Reka bentuk telah diberi nafas baru melalui skrin bertakuk, lebih kurang seperti peranti pesaingnya iaitu vivo V9. Selain itu, peranti ini akan duduk dibawah kategori peranti pertengahan.


Review Eksklusif: Penambahbaikan Skrin ASUS ZenBook 13 OLED UX325 Yang Giler Hebat!!!

Asus ZenBook 13 OLED adalah komputer riba yang baru sahaja ditingkatkan oleh Asus daripada Asus ZenBook 13 UX325. Dengan peningkatan skrin OLED, kami pada mulanya berpendapat bahawa ia akan menambahkan jumlah berat pada peranti. Namun, hanya perbezaan 70 gram dari sebelumnya.

Asus ZenBook 13 OLED UX325 juga hadir dalam casis aloi aluminium potong berlian berwarna Pine Grey yang menjadikan peranti ini ringan. Beratnya 1.14kg, ia masih mempunyai profil sisi nipis 13.9mm dengan penutup tertutup.

Asus ZenBook 13 UX325 mempunyai port HDMI 2.0 dan dua Thunderbolt 4 USB C di sebelah kiri, dan di sebelah kanan kami mempunyai port USB 3.2 Gen 1 Type-A bersama dengan pembaca kad microSD. Tanpa port audio 3.5mm, Asus dibungkus dongle 3.5mm ke USB C untuk menebusnya. Kami lebih suka memasangkannya dengan earbud TWS. Tanpa wayar adalah yang terbaik. Betul?

Dengan mengangkat penutupnya, kami mempunyai paparan OLED HDR NanoEdge 13,3 inci yang dipegang oleh bezel nipis yang menempatkan kamera web tepat di atas skrin. Disokong dengan Windows Hello, anda kini boleh menggunakan kamera IR untuk log masuk serta-merta tanpa mengetik pin atau kata laluan anda sambil menyimpannya dengan selamat dan peribadi.

Asus menyimpan Ergolift Hinge pada model ini juga yang menjadikan ketikan selesa walaupun berjam-jam.

Number Pad 2.0 juga terdapat pada model ini yang memudahkan pengiraan atau menaip nombor bagi orang-orang seperti saya yang menyukai susun atur papan kekunci penuh. Reka bentuk papan kekunci tepi ke tepi memberi ruang kepada kekunci fungsi tambahan di sebelah kanan susun atur. Mod kekunci fungsi membolehkan anda menukar antara mod keutamaan kunci hoy dan mod kekunci Fn.

Sebilangan besar daripada anda akan tertanya-tanya mengapa anda perlu menaik taraf skrin OLED bukan? Adakah berbaloi untuk peningkatan?

Meningkatkan ke skrin OLED bermaksud anda akan mendapat lebih banyak ketepatan warna ketika menonton video. Panel Asus OLED dapat menghasilkan semula warna dalam kelantangan warna 3D, yang bermaksud bahawa ia dapat menghasilkan ketepatan warna tidak kira seberapa tinggi atau rendahnya tetapan kecerahan anda. Ini adalah kelebihan bagi pencipta kandungan, jika cuaca anda mengedit video , gambar atau membuat ilustrasi pada peranti.

OLED mampu menghasilkan warna hitam sebenar di skrin. Mampu memperlihatkan warna hitam yang benar-benar menyerlahkan warna lain yang sangat jernih dan jernih. Ini seperti perbezaan langit malam ketika anda melihatnya dari bandar dengan banyak pencemaran cahaya dan di pinggiran tempat anda dapat melihat lebih banyak bintang. Ia sama ketika menonton video yang sama di skrin OLED dan skrin LCD biasa anda. Ini menghilangkan warna yang pudar / dilembutkan dan memaparkan gambar atau grafik di layar seperti apa adanya. Netflix Disney + dan ketenangan pada peranti ini membuat saya berasa seperti mendapat paparan peningkatan kelas pawagam untuk rancangan kegemaran saya.

Selain itu, mempunyai dan skrin OLED lebih selesa untuk penggunaan berjam-jam. Skrin OLED Asus memancarkan cahaya biru 70% kurang berbahaya jika dibandingkan dengan model LCD. Tidak kira untuk kanak-kanak atau orang dewasa yang bekerja lama, tahap cahaya biru yang lebih rendah bermaksud penjagaan mata yang lebih baik untuk anda dan orang tersayang.

Bateri pada Asus ZenBook 13 membuat anda tidak sampai 13 jam, dengan bermain muzik di latar menjadikan anda sekitar 10 jam yang lebih dari cukup untuk seharian bekerja.

Asus ZenBook 13 OLED dipasangkan dengan penyesuai cepat USB C 65W yang mengecas bateri dari 2% hingga 60% dalam masa kurang dari 50 minit. Dalam keadaan kecemasan, anda dapat menghidupkan peranti anda dengan pengecas USB C biasa anda (5V hingga 20V) hanya menggunakan power bank anda. Dengan menggunakan port pengecasan USB C, ia menjimatkan ruang untuk aksesibilitas juga dengan boleh ditukar kepada aksesori lain.

Asus ZenBook 13 OLED yang kami ada dikuasakan oleh Intel Core i5-1135G7 dan disertakan dengan grafik Intel Iris Xe. Ini adalah peningkatan yang cukup besar dari model sebelumnya yang dikuasakan oleh Intel Iris Plus. Ia masih mempunyai 8GB RAM dan 512 PCIE SSD yang dikemas untuk penyimpanan.

Oleh kerana kita mempunyai peningkatan pada CPU dan GPU, Asus ZenBook 13 OLED sangat disyorkan untuk bekerja sahaja. Permainan pada Asus ZenBook tidak optimum seperti yang dilihat pada ujian penanda aras. Kami cuba memainkan Genshin di atasnya dan ia hanya dapat menyokong grafik rendah. Apa-apa yang lebih menuntut ia menjadi agak ketinggalan zaman dan komputer riba menjadi panas.

Sekiranya anda mendapat Asus ZenBook 13 dengan peningkatan OLED, saya akan mengatakan ya, ini adalah peningkatan dari segi paparan dan perkakasan. Warna skrin OLED sangat jelas sehingga apabila kita kembali ke skrin LCD biasa kita, rasanya warnanya semakin pudar. Menonton filem dan video hebat di ZenBook 13 OLED.

Mengedit foto dan video adalah pengalaman hebat dengan warna yang dipaparkan di layar. Malah kertas dinding dari mesin kertas dinding kelihatan sangat bagus di dalamnya. Satu-satunya kelemahan adalah tidak dapat bermain di komputer riba ini.

Harga dan Ketersediaan Asus ZenBook 13 OLED (UX325):Kini tersedia di kedai runcit dan e-dagang pada harga RM4,299 untuk model i5-1135G7 dan RM 4,999 untuk model i7-1165G7.


Nikmati Diskaun Sehingga RM200 Menerusi 6.18 Online Mid Year Sales Bagi Peranti Xiaomi!!

Jenama peranti pintar terkemuka, Xiaomi memulakan 6.18 Online Mid Year Sales pada har ini yang menawarkan pelbagai barangan pada harga yang tak masuk akal di Xiaomi LazMall Flagship Store dan Mi Official Store via Shopee Mall.

Menariknya, antara peranti yang boeh anda beli dan mendapat diskaun sehingga RM200 adalah Redmi Note 9 dan POCO F2 Pro.

Berikut adalah antara produk dan diskaun yang boleh anda dapat:


Beli Samsung Galaxy S8, Galaxy S8+ Atau Galaxy Note8 Dan Dapatkan Baucar Senheng/senQ Bernilai RM388

Bagi meraikan perayaan Tahun Baru Cina ini, Samsung Malaysia Electronics menawarkan ganjaran menarik untuk pengguna setia yang membeli salah satu daripada tiga model keluarannya iaitu Samsung Galaxy S8, Galaxy S8+ ataupun Galaxy Note8.

Bermula dari 22 Januari sehingga 15 Februari 2018 ini, setiap pembelian salah satu daripada model tersebut akan ditawarkan sekali dengan baucar daripada Senheng atau senQ yang bernilai RM388 sempena kemeriahan musim perayaan ini. Apa yang perlu anda lakukan hanyalah mengaktifkan aplikasi mySamsung dan klik sahaja pada menu ‘Joy of Prosperity Rewards’ untuk menerima baucar tersebut. Ganjaran ini hanya terbuka untuk 6,945 pelanggan yang terawal sahaja.

Anda boleh menggunakan e-baucar tersebut dengan pembelian mana-mana produk keluaran Samsung yang seterusnya di cawangan Senheng atau senQ di seluruh negara sebelum 25 Februari 2018 nanti.

Untuk maklumat lanjut, sila layari laman rasmi Samsung.


[Ura-Ura] : Lensa Periskop Pada HUAWEI P40 Pro Sokong Keupayaan 10X Zoom Optik?

Tahun 2020 bakal menjadi tahun yang menarik apabila para pengeluar peranti pintar bersaing sesama sendiri berusaha memberi terbaik buat pengguna. HUAWEI juga tidak ketinggalan apabila bakal muncul dengan satu lagi pewaris baru iaitu Siri HUAWEI P40.

Menariknya, terdapat penganalisis mendedahkan HUAWEI P40 bakal menggunakan lensa telefoto dengan lensa 8MP yang direka bersama aperture f/4.0 – sekaligus menjadikan HUAWEI P40 Pro merupakan peranti pertama dilengkapi sokongan zoom optik sehingga 10X.

Kanta ini dikatakan menggunakan prisma dan dua struktur cermin sebagai peningkatan utama dalam spesifikasi zum optik. Sebagai perbandingan, HUAWEI P30 Pro hanya menyokong lensa prisma sahaja tetapi HUAWEI P40 Pro pula menggunakan 2 cermin bersama bidang pandangan lebih panjang untuk mencapai 10X zoom optik.

Tidak ketinggalan, diperkatakan juga bahawa HUAWEI bakal menggunakan lensa periscope dengan sokongan zoom optik sehingga 5X pada sejumlah peranti mereka yang lain termasuk HUAWEI P40. Adakah ia benar? Sama-sam kita tunggu!


honor Malaysia : RM1,999 Bukan Harga Yang Disyorkan Untuk honor 10?!

Berikutan daripada laporan mengenai ketirisan dokumen yang memaparkan harga jualan honor 10 di media sosial baru-baru ini, pihak honor Malaysia telah mengeluarkan kenyataan rasmi bahawa dokumen yang diedarkan bukanlah salinan akhir dan ditandatangani antara pihak yang terlibat.

honor Malaysia juga percaya bahawa kesemua dokumen undang-undang harus dirahsiakan bagi melindungi pihak yang terikat dengan kontrak dan sebarang maklumat berkaitan syarikat dan jenama tidak boleh dikongsikan dengan mana-mana pihak di luar perjanjian.

Mengambil perkara ini dengan sangat serius kerana ia dilihat telah melanggar kepercayaan, dan juga bertentangan dengan etika jenama honor. Pihak honor Malaysia juga dikatakan sedang menyiasat perkara ini dan ingin mendapatkan kerjasama dan juga pemahaman daripada orang ramai.

Untuk pengetahuan, honor 10 akan dilancarkan secara rasmi di pasaran Malaysia pada 22 Mei 2018. Ingin mengetahui harga rasmi bagi telefon pintar ini, jangan ketinggalan untuk ikuti eRing.


Acer Predator 21 X, Komputer Riba Dengan Skrin Melengkung Pertama Di Dunia

Kita bukan sahaja boleh melihat skrin melengkung pada TV ataupun telefon pintar malah pada Acer Predator 21 X yang baru ini, menjadikan ia yang pertama di dunia dikeluarkan secara komersial.

Komputer riba ini menyediakan skrin melengkung dengan aspek nisbah 12:9 yang ultra-lebar, bersaiz 21 inci jenis IPS bersama kualiti 2K, termasuk kadar segar semula setinggi 120Hz. Selain daripada itu, di sisi luaran terdapat pengimbas mata sebagai alat keselamatan di samping speaker SoundPound 4.2+ iaitu 4 unit pembesar suara, 2 subwoofer dan saluran audio Dolby® Audio bagi melengkapkan keseronokan mendengar.

Bagi membawakan pengalaman permainan video yang maksimum, Acer Predator 21 X ini dilengkapi dengan cip pemproses Generasi ke-7 Intel® Core™ i7, dua kad grafik NVIDIA® GeForce® GTX 1080 dan memori RAM 64GB DDR4-2400 dengan lima unit kipas tiga daripadanya menggunakan besi ultra nipis AeroBlade™ untuk sistem penyejukan yang berupaya mengekalkan suhu yang stabil.

Pada perisian dalaman pula, peranti ini dilengkapi dengan ciri-ciri yang menakjubkan seperti Windows Ink, Paint 3D, permainan yang dipertingkatkan dan Windows Hello yang membolehkan pengguna log masuk dengan selamat. Direka untuk pengalaman tiga dimensi yang lengkap, Windows 10 dipilih sebagai platfom untuk Acer Predator 21 X ini. Sementara perisian Acer PredatorSense yang sedia dipasang, membolehkan pengguna mengawal dan mengubah suai keseluruhan pengalaman bermain video daripada satu pusat antara muka bersepadu.

Acer Predator 21 X ini dijual dengan harga RM39,999. Gamer yang berminat boleh membuat tempahan menerusi e-mel ama.marcom@acer.com.


ASO Property Management Pte Ltd Pilih Yardi Voyager

Pemusatan data operasi dan kewangan pegangan multinasional akan memacu kecekapan

SINGAPURA, 15 Jun 2020 /PRNewswire/ — Pengurus harta ASO Property Management Pte Ltd menjangkakan keupayaan pelaporan dan analitik yang dipertingkat dengan Yardi Voyager® Commercial, platform teknologi berasaskan awan baharunya.

Yardi Voyager melengkapkan sistem kewangan sedia ada ASO Property Management dan menyediakan pengurus harta tanah multinasional tersebut dengan fungsi perisian harta tanah khusus. Penggabungan data pengurusan kewangan dan harta ke dalam satu penyelesaian terhubung menghapuskan pergantungan pada berbilang sumber data dan mengautomasikan hampir setiap proses perniagaan untuk syarikat. Hubungan yang erat antara kecerdasan perniagaan operasi dan kewangan dalam Yardi Voyager membolehkan ASO Property Management melakukan analisis yang lebih komprehensif pada peringkat portfolio, serantau dan harta.

“Keupayaan global berbilang mata wang, aliran kerja yang seragam dan pengemaskinian masa sebenar yang disediakan daripada Yardi Voyager akan membantu kami untuk memudahkan kecekapan yang lebih tinggi dalam menggabungkan, menyelaraskan dan merumuskan pelaporan dan analisis portfolio,” kata David Leung, ketua global untuk ASO Property Management.

“Yardi® dengan sukacitanya menyediakan ASO Property Management dengan sumber-sumber yang dapat membantu syarikat memaksimumkan pendapatan dan kecekapan kakitangan serta mengenal pasti pilihan pelaburan yang menarik,” kata Neal Gemassmer, naib presiden antarabangsa untuk Yardi.

Latar Belakang ASO Property Management Pte Ltd

Selama lebih tiga dekad lamanya, dari pejabat-pejabatnya di Singapura, UK dan Jepun, ASO mengurus portfolio pejabat komersial, peruncitan, perindustrian dan aset harta kediaman, di seluruh Asia Pasifik, Australia/New Zealand, Amerika Utara dan Eropah.

Latar Belakang Yardi

Yardi® membangunkan dan menyokong perisian pengurusan pelaburan dan pengurusan harta tanah terkemuka dalam industri untuk semua jenis dan saiz syarikat harta tanah. Ditubuhkan pada tahun 1984, Yardi berpangkalan di Santa Barbara, California dan menawarkan perkhidmatan kepada pelanggan di seluruh dunia. Untuk maklumat lanjut bagaimana Yardi Bertenaga untuk Hari Esok, kunjungi yardi.asia.

Logo – https://ering.com.my/wp-content/uploads/2020/06/aso-property-management-pte-ltd-pilih-yardi-voyager.jpg

Keywords: Commercial Real Estate Computer Software Computer/Electronics Real Estate Contracts New products/services

Source: PRNEWSWIRE


SNOW

Aplikasi terbaru yang diperkenalkan untuk pengguna Android dan iOS ini pastinya menarik perhatian sesiapa sahaja kerana ia telah dimuat turun hampir 10 juta. SNOW adalah sebuah aplikasi video yang boleh membuat rakaman video dengan pelbagai efek menarik. Kini video yang diambil tidak lagi kelihatan bosan kerana anda boleh menggunakan stickers dan juga filters yang tersedia.

Lebih istimewa, video yang dimuat naik ke laman sosial menggunakan SNOW akan dipadamkan selepas 48 jam. Manakala video yang dihantar secara peribadi pula akan dipadamkan dalam 24 jam. Jadi, anda tidak perlu risau jika ingin berkongsi video peribadi ke laman sosial SNOW.

Muat Turun:


Samsung Bakal Perkenalkan Galaxy A8s – Sokong Lensa Kamera Pada Skrin?!

Di akhir perbentangan Galaxy A6s dan A9s di China, pihak Samsung turut berkongsi gambar acah bagi Galaxy A8s yang akan hadir dengan rekaan terbaru tidak lama lagi.

Kita sedia maklum sehingga kini syarikat gergasi Korea Selatan ini masih tidak mahu mengeluarkan peranti dengan rekaan takuk seperti kebanyakan pengeluar-pengeluar lain. Oleh itu, untuk model yang akan datang ini ia akan menggunakan paparan skrin penuh dengan lensa kamera pada bahagian atas.

Namun begitu, masih belum diketahui sama ada lensa tersebut akan diletakkan di tengah-tengah atau di sudut skrin yang juga berfungsi sebagai sensor proximity dan ambient light. Menerusi teknologi ini, Samsung boleh dikatakan telah berjaya membuang takuk pada skrin yang mana segelintir pengguna tidak menyukainya.

Sumber


ASUS ZenBook 13/14/15 Kini Rasmi – Boleh Dibeli Pada Harga Bermula Dari RM4,399

ASUS baru sahaja melancar 3 peranti terbaharu iaitu ZenBook 13, ZenBook 14 dan ZenBook 15. Ketiga-tiga komputer riba ini masing-masing dijual pada harga RM4,499, RM4,399 dan RM6,099 mulai hari ini.

ZenBook 13 merupakan komputer paling nipis di dunia pada ketika ini yang mana ia hanya bersaiz sebesar kertas A4. Sunggupun kecil dan nipis, namun spesifikasinya sangat mengagumkan.

Bagi dua model iaitu ASUS ZenBook 13 dan 14, ia dijana dengan CPU Intel Core i5-8265U, storan SSD PCIe sebesar 512GB dan kad grafik NVIDIA GeForce MX150. Anda juga boleh memilih ASUS ZenBook 13 dan 15 kerana ia disertakan dengan CPU Intel Core i7-8565U jika inginkan versi yang lebih berkuasa.

Namun terdapat perbezaan utama bagi ASUS Zenbook 15 iaitu ia disertakan dengan memori DDR4 sebanyak 16GB, dan ia dilengkapi dengan kad grafik NVIDIA GeForce GTX 1050 Max-Q.

Ketiga-tiga model ini didatangkan dengan paparan NanoEdge dan rekaan ergoLift yang mana jika dibuka ia akan mengangkat bahagian papan kekunci bagi memberikan pengalaman menaip yang lebih baik.

Bagi ASUS Zenbook 13 dan 14 ia disertakan dengan numberpad, manakala ASUS ZenBook 15 tidak disertakan.


OPPO F15 Rasmi – Sokong MediaTek Helio P70 + 4 Kamera Utama + Pengecasan Pantas 20W

OPPO F15 kini diperkenalkan secara rasmi dalam sebuah acara pelancaran berlangsung di India. Peranti ini membawakan kemasa gradien pada panel belakang dengan persediaan empat kamera utama. ia juga dilengkapi binaan skrin yang panjang bersama sokongan pengimbas cap jari terbina pada skrin.

OPPO F15 membawakan paparan bersaiz 6.4″ dengan resolusi FHD+ (1080 x 2400 piksel). Untuk paparan hadapan, ia dilengkapi dengan rekaan takuk kecil yang menempatkan kamera selfie dan diperkuatkan lagi dengan Corning Gorilla Glass 5. Selain itu, paparan ini juga menerima pensijilan TÜV Rheinland bagi menapis cahaya biru dan turut memnawa sokongan untuk dimming DC.

Enjin dalaman peranti dikuasakan oleh MediaTek Helio P70 dengan sokongan memori 8GB RAM + 128GB ROM (berasaskan UFS 2.1). Untuk penyimpanan lebih banyak, ia turut dilengkapi dengan slot kad microSD. Untuk prestasi yang dioptimumkan, OPPO F15 menampilkan teknologi Game Boost 2.0. Melengkapinya adalah bateri berkapasiti 4,025mAh dengan pengecasan pantas 20W.

Untuk kamera, ia membawakan persediaan empat kamera utama dengan gabungan lensa 48MP (f/1.7) + 8MP (f/2.5) + 2MP (f/2.4) + 2MP (f/2.4). Mengiringinya, kamera hadapan sebesar 16MP (f/2.0). OPPO F15 berupaya merakam video dengan stabil kerana dibekalkan sokongan EIS daripada siri OPPO Reno. Ciri – ciri menarik lain termasuklah : pengecaman AI, portrait dan banyak lagi. Harga yang ditawarkan adalah Rs.19,990 (kira-kira RM1,144) dan boleh didapati dalam dua pilihan warna seperti Lightening Black & Unicorn White.


iPhone 12 Mini Model Yang Paling Kurang Sambutan Dalam Siri Ini??

Ketua penganalisis mudah alih PCMag Sascha Segan menunjukkan dalam laporan penyelidikan Wave7 terbaru bahawa dari segi penjualan, iPhone 12 Mini tidak menimbulkan banyak sensasi, dan paling kurang mendapat sambutan. Pada bulan pertama pelancaran, iPhone 12 mini menyumbang hanya 4% hingga 5% dari penjualan pengendali utama.

Perlu disebutkan bahawa penganalisis juga menunjukkan bahawa iPhone 12 mini adalah iPhone paling laris pada minggu pertama penyenaraian dalam tiga tahun terakhir.

Menurut statistik, model skrin besar iPhone 12 adalah model paling popular dalam siri ini dan berbanding dengan mini iPhone 12, pengguna lebih rela membeli iPhone SE yang lebih murah.


iPhone 512GB Memang Wujud!

iPhone merupakan satunya-satunya model telefon pintar yang tidak pernah menyediakan storan tambahan kepada pengguna mereka sejak azali. Setakat ini pengguna iPhone hanya ditawarkan storan pilihan bermula 32GB sehingga 256GB sahaja. Bagi kebanyakan pengguna iPhone, storan 32GB hanya mampu bertahan buat seketika dan ia kini tidak relevan untuk digunakan. Oleh itu, bagi pengguna yang inginkan storan yang lebih besar mereka perlu mengeluarkan wang yang lebih banyak.

Di dalam video yang anda akan tonton ini, seorang lelaki bernama Federico Cerva telah memulakan satu projek dimana beliau akan menghasilkan iPhone dengan kapasiti storan sebesar 512GB! Ya, 512GB untuk iPhone 7 miliknya. Projek yang dijalankan ini turut mendapat tajaan dua syarikat China iaitu Union Repair dan Qianli untuk cip yang digunakan.

Dalam video ini juga Federico Cerva melakukan proses penukaran cip hanya di atas meja usang beliau dengan beberapa perkakasan. Jika dilihat, Cerva sangat mahir dan cekap mengendalikan alat-alat yang digunakan serta cara beliau membuka dan memasang iPhone.

Setelah selesai, Cerva mengunjungi kedai Apple di lokasi yang tidak diketahui untuk membuktikan iPhone 512GB benar-benar wujud. Walaupun pada mulanya kakitangan Apple tersebut menganggap perkara itu mustahil untuk berlaku, di akhir video Cerva telah dipuji.

Pendapat kami pula, jika Apple benar-benar ingin menghasilkan iPhone dengan storan sebesar storan sebuah komputer, ia akan mengambil masa dalam beberapa tahun akan datang. Jika sekarang storan yang ditawarkan pada iPhone agak mahal, inikan pula untuk 512GB. Renung-renungkan.


Reviu Eksklusif: vivo V7, Apa Keistimewaan Serta Keupayaan Prestasinya…

HARGA: RM 1,199 RM 1,299

Selain reka bentuk vivo V7, eRing juga menyertakan ciri-ciri menarik yang ada pada telefon pintar ini. Memfokuskan kepada pengguna yang suka berswafoto, model terbaru ini telah dilengkapi lensa swafoto 24 Megapiksel dengan teknologi Face Beauty 7.0 bagi mengekalkan keaslian warna gambar serta mod Potrait. Bukan itu sahaja, terdapat juga ciri-ciri menarik lain seperti Face Access, pengimbas cap jari, Smart Split 3.0, App Clone serta Super Screenshot.

Baca juga: Reka Bentuk vivo V7

Tidak hanya setakat itu, kami juga telah menjalankan beberapa ujian pada vivo V7 seperti ujian benchmark dengan tiga lagi model lain iaitu vivo V7+, OPPO F5 dan Huawei nova 2i serta ujian ketahanan bateri.

Sepertimana model V7+, telefon pintar ini juga menawarkan sistem imbasan muka untuk membuka peranti yang dinamakan Face Access. Ia mampu membuka peranti dalam masa 0.1 saat sahaja, sekaligus menjadikan pengalaman lebih mudah.

Menariknya lagi, teknologi pengimbas cap jari juga turut disokong oleh telefon pintar ini yang boleh digunakan sehingga 5 jari berlainan dalam satu-satu masa.

Sokongan Smart Split 3.0 pada vivo V7 membolehkan pengguna membuat tugasan dengan lebih mudah! Anda boleh melakukan dua fungsi dalam satu-satu masa seperti membaca mesej ketika sedang menonton video.

Anda perlu mengaktifkan fungsi ini terlebih dahulu di ruangan tetapan, antara aplikasi yang disokong adalah Facebook, Line, WhatsApp, YouTube, Play Movies & TV dan beberapa lagi.

vivo juga telah memasang perisian yang dipanggil App Clone. Ia membolehkan pengguna menggunakan dua akaun media sosial berbeza secara serentak. Di antara aplikasi sosial yang menyokong fungsi App Clone adalah WhatsApp, Line, BBM, WeChat, Zalo serta Viber sahaja.

Selain boleh menggunakan screenshot biasa dengan menekan butang volume up dan butang kuasa serentak, anda juga boleh mencuba fungsi Super Screenshot.

Di dalamnya tersedia pelbagai screenshot yang boleh dicuba seperti Long Screenshot, Shaped screenshot, Screen recording dan juga Voice recording.

Dengan bajet sebanyak RM 1300, tidak dinafikan vivo V7 masih boleh dianggap antara peranti Android yang menawarkan prestasi  terbaik di dalam kategorinya. vivo membuktikan keupayaannya dengan memenangi dua daripada empat ujian benchmark yang dijalankan!

Memandangkan vivo V7 tidak dibekalkan dengan teknologi pengecasan pantas, untuk mengecas peranti berkapasiti 3000mAh ini agak perlahan. Berdasarkan ujian yang dijalankan sendiri oleh eRing, anda boleh lihat masa yang diambil untuk mengecas telefon pintar vivo V7 seperti di bawah:

vivo telah menambah sebuah lagi model untuk penggemar swafoto selain vivo V7+ iaitu V7, kepada mereka yang tidak suka dengan paparan skrin besar boleh memilih V7. Telefon pintar ini menampilkan paparan skrin penuh berukuran 5.7 inci yang pastinya mampu menarik perhatian golongan yang gemar berswafoto.

Malah sentuhan kemasan logam pula memperlihatkan vivo V7 kelihatan premium dan harganya juga berpatutan. Model ini menawarkan storan lebih kecil iaitu 32GB berbanding 64GB pada model V7+, tetapi RAM-nya masih dikekalkan 4GB. Sepertimana model sebelum ini, V7 juga menyokong pemproses yang biasa-biasa sahaja serta masih menggunakan kabel USB microUSB 2.0.

Sampai sini sahaja reviu untuk kali ini, untuk fungsi penggambaran pula, kita jumpa di reviu seterusnya…


Aplikasi Clubhouse Yang Hanya Dapat Dimain Oleh Orang Atasan! Semua Orang Tergila-Gila Untuk Dapat Kod Jemputan! Satu Kod Jemputan Boleh Dijual Dengan Harga RM1000!

Clubhouse telah menjadi topik yang hangat kebelakangan ini. Semua orang ingin tahu sesiapa yang mempunyai kod jemputan sekarang? Mengapakah Clubhouse ini begitu special? Mengapakah kod jemputannya begitu sukar didapatkan? Admin akan beritahu korang sekarang~

Apakah Clubhouse?

Ringkasnya, Clubhouse ialah platform sosial yang menggunakan suara. Ruang sembangnya menggunakan suara untuk menggantikan teks. Tidak ada foto dan teks yang digunakan dalam platform ini. Pengguna hanya boleh mendengar dan bercakap. Ruang sembang yang dijalankan secara langsung dalam platform ini tidak akan diarkibkan setelah korang selesai bercakap.

Mengapakah Clubhouse begitu Kayangan?

Clubhouse hanya sedia untuk penggunaan sistem iOS pada masa ini. Oleh itu, jumlah pengguna memang terhad berbanding dengan aplikasi social seperti Facebook, Instagram dan Twitter.

Bagaimanakah korang boleh menjadi ahli Clubhouse?

Clubhouse mempunyai kuota yang terhad bagi surat jemputan. Setelah korang berjaya mendaftar dalam Clubhouse, korang hanya boleh menjemput 2 rakan.

Sekiranya korang menjadi ahli aktif, korang dapat meningkatkan jumlah jemputan!

Apabila korang menggunakan Clubhouse selama masa yang panjang dan mencapai tahap aktiviti tertentu, contohnya meluangkan masa untuk menganjurkan bilik moderasi (moderating room) atau berkongsi (speak), korang akan mendapat lebih banyak peluang untuk menghantar jemputan kepada kawan.

Nama boleh didaftarkan tanpa kod jemputan!

Jika korang belum dijemput, tetapi korang nak menyimpan nama yang korang ingin gunakan dalam Clubhouse, korang boleh memuat turun aplikasi Clubhouse dari App Store dan mendaftar nama korang melalui nombor telefon bimbit.

Satu kod jemputan boleh jual sampai harga RM1000!

Banyak orang yang menjual kod jemputan Clubhouse di eBay, dan ada yang minta $250 (Sekitar RM1,000)!

Banyak selebriti yang bermain aplikasi ini!

Kuota bagi Clubhouse memang terhad. Oleh itu, ahli Clubhouse mempunyai status yang tinggi, dan kadang-kadang korang dapat melihat selebriti yang terkenal dalam talian. Netizen yang cukup bernasib baik untuk main aplikasi ini mengatakan bahawa mereka bernasib baik kerana melihat selebriti seperti Jam Hsiao dan JJ Lim .. .


Huawei nova 2 Lite VS honor 9 Lite: 10 Perkara Membuatkan Kami Memilih…

Dalam beberapa minggu ini kami dapati ramai di antara pembaca eRing telah bertanyakan soalan mengenai perbezaan antara peranti Huawei nova 2 Lite dan honor 9 Lite. Kedua-dua peranti ini telah dilancarkan di pasaran Malaysia pada bulan yang sama iaitu bulan Mac 2018.

Memang benar, agak payah bagi mereka yang berminat untuk membeli kerana kedua-dua peranti dijarakkan dengan harga yang sedikit sahaja. Maka dengan itu, di bawah ini kami ada sertakan beberapa perkara yang boleh dijadikan sebagai bahan rujukan atau membantu anda membuat pilihan manakah yang patut dibeli.

Huawei nova 2 Lite dipadankan dengan skrin 5.99-inci dengan berat 155g dan setebal 7.8mm, sementara honor 9 Lite direka dengan skrin 5.65-inci dengan berat 149g serta tebal kurang 0.2mm (tebal kertas A4).

Ini bermakna peranti honor lebih ringan dan kecil malah ia juga lebih nipis berbanding lawannya.

Telefon pintar bukan sahaja bergantung pada perkakasan yang dimuatkan tetapi ia juga perlu dilihat daripada segi lain, salah satunya ialah keselesaan semasa memegang peranti. Kami merasakan dalam aspek ini ia perlu diberikan kepada peranti honor kerana rekaan perantinya agak kompak dan mudah untuk digenggam.

Ibu jari juga mudah dicapai sehingga atas skrin sekaligus memudahkan bar notifikasi diturunkan, sementara untuk peranti Huawei ia memerlukan dua belah tangan untuk dioperasikan.

Kualiti paparan memainkan peranan semasa menggunakan telefon. Semakin tinggi resolusi atau piksel, semakin jelas paparan dihasilkan. Di sini, honor 9 Lite mendahului kedudukan dengan paparan skrin beresolusi FHD+, manakala Huawei nova 2 Lite hanya terhad kepada resolusi HD+ sahaja.

Peranti honor juga menghasilkan keterangan yang lebih tinggi, maka ia juga lebih mudah untuk dilihat dan digunakan di bawah sinaran matahari. Selain itu, paparan pada peranti Huawei sedikit kuning (warm) dan tidak selesa digunakan semasa pencahayaan yang terang, walau bagaimanapun ia baik jika digunakan pada persekitaran yang gelap.

Bahagian kamera merupakan aspek yang paling penting sewaktu pemilihan dibuat. Ketersediaan dwi-kamera di masa kini sudah menjadi kebiasaan termasuklah peranti Huawei nova 2 Lite, yang tidak biasa pula ialah konfigurasi kuad-kamera (empat kamera) yang terdapat di peranti honor 9 Lite.

Untuk jabatan kamera kami lebih tertarik pada peranti honor disebabkan kualiti gambar lebih jelas dan lebih cantik dihasilkan, malahan dwi-kamera depan juga menyokong efek bokeh yang membolehkan swafoto diambil dengan latar belakang kabur.

Untuk dua peranti ini, Huawei diberikan cip pemproses Snapdragon 430 manakala honor dibekalkan cip pemproses Kirin 659. Dua cip ini berbeza sekali daripada segi teknologi, Kirin 659 jauh lebih baik berbanding cip Snapdragon 430.

Melalui ujian penanda aras yang dilakukan, jelas menunjukkan honor 9 Lite lebih lancar dan pantas dengan memperolehi skor lebih 60% berbanding Huawei nova 2 Lite.

Honor 9 Lite menyediakan slot hibrid yang membolehkan pengguna memasukkan dua SIM dalam satu-satu masa atau satu SIM dan satu kad microSD. Ia tidak begitu mesra pengguna jika seseorang itu mempunyai dua SIM dan kad microSD untuk digunakan sekaligus.

Bagaimanapun, perkara ini tidak terjadi kepada Huawei nova 2 Lite kerana peranti ini memiliki tiga slot lantas pengguna boleh memuatkan kad microSD di samping dua SIM yang aktif.

Mirror Share merupakan fungsi di mana pengguna boleh menyambungkan kandungan paparan pada telefon pintar kepada skrin televisyen atau dekoder (Set-Top-Box) di rumah.

Proses mengaktifkan kongsian paparan boleh dibuat melalui sambungan WiFi yang sama dan ia sebenarnya memerlukan TV pintar dan bukan TV konvensional. Jadi kebolehan ini hanya terdapat pada peranti honor 9 lite sahaja.

Sistem pengecaman wajah atau lebih dikenali sebagai Face Unlock adalah salah satu fungsi keselamatan yang terkini. Semakin banyak peranti di pasaran menawarkan sistem ini, malah ia juga turut diintegrasikan ke dalam peranti Huawei nova 2 Lite.

Tidak pula untuk honor 9 Lite, ia hanya menyediakan pengimbas cap jari sebagai sistem nyahkunci utama selain paten, PIN dan kata laluan.

Harga merupakan faktor utama semasa pemilihan telefon pintar dibuat. Apa tidaknya, jika peranti tersebut dijual pada harga mencecah ribuan ringgit, sudah pasti ramai yang akan mempertimbangkannya dahulu.

Di samping itu, ada juga yang akan membatalkan hasrat dan memilih peranti yang dijual pada harga jauh lebih rendah. Bagi kedua-dua peranti honor 9 lite dan Huawei nova 2 Lite, ia dijual pada harga mampu milik iaitu serendah RM749 dan RM799.

Walaupun kebanyakan aspek lebih memihak kepada honor 9 Lite, hanya tinggal satu sahaja yang boleh dimiliki oleh peranti Huawei iaitu warna.

Daripada segi kemasan, kami sangat kagum dengan warna biru yang ada pada peranti Huawei nova 2 Lite. Ia bukan hanya berkilau malah garisan dan jalur pantulan cahaya juga agak kemas dan tertatur sekaligus kelihatan seperti sebuah peranti premium.

Sepanjang menggunakan Huawei nova 2 Lite dan honor 9 Lite, kami mendapati kedua-dua peranti ada kelebihan dan kekurangan masing-masing. Harga yang dijual pula tidak jauh beza dan pada mulanya kami jangkakan dua peranti ini sukar untuk dibezakan.

Namun, selepas melakukan beberapa ujian seperti prestasi, paparan, rekaan dan sebagainya kami telah memilih honor 9 Lite sebagai pemenang keseluruhan. Peranti ini cukup baik jika ingin dibelanjakan. Bukan setakat harganya murah, keupayaan peranti ini boleh dibandingkan dengan peranti yang dijual dengan harga ribuan ringgit.

Jadi kepada sesiapa yang dah minat nak beli tu, selamat membeli!


Hikvision lancar AX PRO untuk penyelesaian penggera tanpa wayar komprehensif

HANGZHOU, China, 8 September 2020 /PRNewswire/ — Hikvision, penyedia penyelesaian IoT dengan video sebagai kecekapan terasnya, mengumumkan generasi baharu sistem penggera tanpa wayar – AX PRO – membawakan penyelesaian penggera komprehensif untuk aplikasi kediaman mahupun komersial.

Penyelesaian penggera komprehensif dan bersepadu

Rangkaian produk AX PRO yang baru dilancarkan merangkumi hab panel kompak untuk pelbagai jenis pengesan dan peranti persisian, meliputi pengesanan pencerobohan, pengesahan video, pengesanan asap, pengesanan banjir dan pengautomatan kediaman. Dibangunkan dengan mengutamakan pemasang dan pengguna, sistem berkenaan boleh dikonfigurasi mengikut pelbagai keperluan. Kerumitan pemasangan adalah minimum maka pengguna akhir boleh mengurus sistem dengan mudah menerusi antara muka pengguna intuitifnya.

Hab panel AX PRO dengan rekaan dwi-cip RF

Hab AX PRO sendiri menyokong beberapa protokol untuk integrasi tanpa wayar, menerima sambungan sehingga 210 peranti persisian. Panel telah direka bentuk dengan dwi-cip RF (frekuensi radio), membawakan teknologi tanpa wayar Tri-X dan CAM-X, untuk menghalang gangguan merentas saluran dan mendayakan penghantaran mesej penggera yang berkelajuan tinggi dan andal secara serentak.

Rangkaian luas pengesan dan pilihan persisian

Berserta panel berkenaan, Hikvision membangunkan rangkaian pengesan dan sensor yang luas untuk menyesuaikan sistem dengan keperluan pemasangan yang berbeza, seperti pengesan PIR-Glass Break tergabung, pengesan keselamatan, kontak pintu, sensor asap, pengesan kebocoran air dan sebagainya.

Turut disediakan ialah pengesan PIRCAM inframerah pasif tanpa wayar, yang mengesan isyarat inframerah dalam lingkungan lebih 12 meter dan mengumpul gambar sebarang objek yang bergerak. Dengan PIRCAM, pengguna boleh melihat gambar aktiviti yang dikesan bagi mengesahkan pemberitahuan penggera, menerima amaran walaupun sebelum penceroboh menyedari bahawa mereka telah dirakam dalam video. PIRCAM juga dilengkapi dengan lampu LED untuk pengimejan berkualiti tinggi dalam gelap.

Dibina dengan memberi keutamaan dari segi praktis, Hikvision telah mencipta pelbagai jenis peranti persisian bagi memaksimumkan keselamatan pengguna dan membantu aktiviti-aktiviti harian mereka. Peranti ini termasuk pilihan butang panik yang statik dan mudah alih untuk memastikan penghuni selamat, manakala papan kekunci LED tanpa wayar atau fob rantai kunci ergonomik memberi pelbagai pilihan kawalan untuk disesuaikan dengan keutamaan pengguna.

Sekiranya dipilih oleh pelanggan, panel hab AX PRO boleh disambungkan kepada kamera IP mereka melalui awan atau sub-strim bagi memulakan Pengesahan Penceroboh sebagai satu Perkhidmatan (IVaaS). Perkhidmatan ini menyediakan pengesahan video langsung atau rakaman video 7 saat untuk pengguna bagi mengesahkan peristiwa mencemaskan pada sistem dengan cepat dan cekap.

Keserasian aplikasi

Pengguna akan bertanggungjawab dan kekal terhubung menggunakan AX PRO memandangkan ia serasi sepenuhnya dengan aplikasi Hik-Connect proprietari Hikvision. Aplikasi ini menyediakan pemberitahuan suara dan klip video untuk pengguna dan membolehkan mereka mengawal dan memantau sistem penggera mereka dari jauh. AX PRO juga menyokong aplikasi Hik-ProConnect, yang boleh menyediakan bantuan konfigurasi penuh untuk pemasang dan membolehkan mereka menawarkan penyelesaian dan perkhidmatan keselamatan berasaskan awan dengan kebenaran pelanggan.

Latar Belakang Hikvision

Hikvision ialah penyedia penyelesaian IoT dengan video sebagai kecekapan utamanya. Menampilkan tenaga kerja R&D yang luas dan berkemahiran tinggi, Hikvision mengeluarkan rangkaian lengkap produk dan penyelesaian komprehensif untuk pelbagai pasaran menegak. Selain industri keselamatan, Hikvision memperluas jangkauannya kepada teknologi rumah pintar, automasi industri dan industri elektronik automotif untuk mencapai visi jangka panjangnya. Produk Hikvision juga menyediakan kepintaran perniagaan yang berkuasa untuk pengguna akhir, yang dapat membolehkan operasi yang lebih cekap dan kejayaan komersial yang lebih besar. Komited dengan kualiti dan keselamatan terbaik produknya, Hikvision mendorong rakan kongsi untuk memanfaatkan banyak sumber keselamatan siber yang ditawarkan Hikvision, termasuk Pusat Keselamatan Siber Hikvision. Untuk maklumat lebih lanjut, sila kunjungi kami di www.hikvision.com.

Foto – https://photos.prnasia.com/prnh/20200907/2909661-1?lang=0

Source: Hikvision Digital Technology Co., Ltd.

Keywords: Computer/Electronics High Tech Security Household Products Household/Consumer/Cosmetics Internet Technology Retail Telecommunications New products/services

Source: PRNEWSWIRE


Jadi Orang Terawal Memiliki Samsung Galaxy Note7

Selepas 11steet membuka tempahan lebih awal dari jangkaan, Samsung juga memberitahu berita gembira apabila menawarkan pra-tempahan Samsung Galaxy Note7 pada 8 Ogos 2016 bermula pukul 10 pagi.

Samsung turut mengadakan beberapa promosi hebat, di mana 4000 unit pertama yang ditempah akan mendapat diskaun sebanyak 10%. Selain daripada itu, pengguna juga akan menerima sebuah powerbank berkapasiti 10,2000mAh dengan sokongan USB Type-C serta Wireless Charging Stand dan kesemua ganjaran pra-tempahan ini bernilai RM957.

Kepada yang berminat untuk membuat pra-tempahan melalui Samsung perlu membayar wang pendahuluan sebanyak RM 300 dan selebihnya apabila mengambil smartphone. Jadilah salah seorang daripada pemilik 4000 unit Galaxy Note7 sekarang juga!


MIM Software Inc. Mengumumkan Kerjasama dengan Pusat Kanser Peter MacCallum untuk Menambah Baik Pengurusan Pesakit

CLEVELAND, 20 November 2020 /PRNewswire/ — MIM Software Inc., syarikat penyedia global yang terkenal dalam perisian pengimejan perubatan , hari ini mengumumkan kerjasama dengan Pusat Kanser Peter MacCallum (Peter Mac) berikutan sokongannya terhadap Theranostik Kanser Prostat dan program Pusat Kecemerlangan Pengimejan (ProsTIC).

Peter Mac dan MIM Software akan bekerjasama untuk mempertingkatkan pengurusan pesakit kanser prostat melalui program tersebut. ProsTIC akan membangunkan alat yang membantu para petugas klinikal dalam proses pemeringkatan kanser onkologi, rancangan perawatan, pentaksiran tindak balas terapi dan pengesanan sakit yang berulang.

Peter Mac memperkenalkan program ProsTIC untuk mengembangkan penyelidikan ujian klinikal, menubuhkan sebuah hab pendidikan dengan memanfaatkan teknologi baharu dan menjalankan penyelidikan lanjutan ke atas generasi sasaran seterusnya.

“Theranostik Kanser Prostat dan Pusat Kecemerlangan Pengimejan di Pusat Kanser Peter MacCallum di Melbourne amat berbangga dapat bekerjasama dengan MIM Software untuk mengukuhkan program kami,” kata Profesor Michael Hofman, pakar Perubatan Nuklear dan pakar perubatan saintis Peter Mac. “Para penyelidik klinikal akan bekerjasama dengan MIM Software untuk menjalankan analisis yang canggih tentang pengimejan PET dan membangunkan kaedah baharu untuk menganalisis tumor seluruh badan. Kami berharap dapat mengenal pasti prognostik baharu atau biopenanda pengimejan ramalan dan juga menyumbang terhadap pembangunan algoritma kecerdasan buatan yang akan menambah baik hasil keputusan pesakit melalui perubatan yang lebih baik dan diperibadikan.”

Pengimejan PET/CT ialah satu alat yang penting untuk mengenal pasti penyakit. Walau bagaimanapun, proses membezakan sesuatu tumor melalui pelaksanaan pengimbas onkologi PET/CT yang biasa, memakan masa yang lama. Terdapat juga jumlah data kuantitatif yang amat besar dalam pemeriksaan ini yang tidak dapat diambil pada masa ini dan mempunyai potensi yang penting untuk menentukan prognosis seorang pesakit. Pengumpulan data ini akan menyebabkan penjagaan pesakit secara lebih peribadi, termasuk pentaksiran tindak balas rawatan.

“Terdapat permintaan untuk meningkatkan data kuantitatif yang akan meningkatkan keyakinan petugas klinikal dan MIM Software boleh memainkan peranan dalam membantu meramalkan keputusan pesakit kerana ia merupakan keputusan yang dijana oleh data,” kata Aaron Nelson, Pengarah Urusan, Ketua Pegawai Perubatan MIM Software Inc. “Kerjasama bersama Pusat Kanser Peter MacCallum ini akan membantu membangunkan kaedah yang cekap dan boleh dikeluarkan semula untuk kuantifikasi lesi FDG dan PET PSMA Ga-68.”

Tentang MIM Software Inc.MIM Software komited untuk memperkukuhkan penjagaan pesakit dengan memberikan pengimejan, aliran kerja dan penyelesaian data yang inovatif serta bermatlamatkan pelanggan. MIM Software menawarkan pakej perisian berpusat yang membolehkan peralatan onkologi industri terkemuka digunakan bersama untuk memastikan kualiti perancangan dan memaksimumkan penggunaan dan kecekapan data yang berkesan.

Beribu pejabat di Cleveland, OH, MIM Software ialah sebuah syarikat milik persendirian dengan pejabat di seluruh dunia.

Untuk mengetahui lebih lanjut tentang MIM Software, sila layari www.mimsoftware.com.

Tentang Pusat Kanser Peter MacCallumPusat Kanser Peter MacCallum ialah sebuah pusat penyelidikan, pendidikan dan rawatan kanser yang terkemuka di dunia serta satu-satunya pusat perkhidmatan kesihatan awam Australia yang dikhususkan untuk menjaga para penghidap kanser.

Hospital ini mempunyai seramai 3,200 kakitangan, termasuk lebih 700 makmal dan penyelidik klinikal, semuanya bermatlamat untuk memberi rawatan dan penjagaan yang lebih baik dan berpotensi untuk menyembuhkan kanser.

Untuk mengetahui lebih lanjut tentang Peter Mac dan program ProsTIC, sila layari www.petermac.org/ProsTIC.

Logo – https://ering.com.my/wp-content/uploads/2020/11/mim-software-inc-mengumumkan-kerjasama-dengan-pusat-kanser-peter-maccallum-untuk-menambah-baik-pengurusan-pesakit.jpg

Source: MIM Software Inc.

Source: PRNEWSWIRE


Rekaan Samsung Galaxy Note 21 Tertiris??

Baru-baru ini, terdapat khabar angin bahawa penampilan penampilan Samsung Galaxy Note21 baru didedahkan di Internet. Sorotan reka bentuk terbesarnya adalah penggunaan reka bentuk modul lensa belakang yang sangat mirip dengan Xiaomi 11 Ultra.

Ini dapat dilihat bahawa bahagian lensa belakang Galaxy Note21 ini juga mengadopsi reka bentuk kombinasi lensa multi-kamera + layar sekunder. Posisi layar sekunder juga dapat menampilkan beberapa operasi dan peringatan sederhana seperti waktu, tarikh dan pemberitahuan, yang mana senang digunakan oleh pengguna. Maklumat dapat diperoleh dengan cepat walaupun skrinnya terang.

Walau bagaimanapun, gambar ini dikhabarkan dibuat oleh peminat Samsung dan bukannya kebocoran rasmi. Sebelumnya dilaporkan bahawa siri Galaxy Note Samsung dijangka akan dimulakan semula tahun depan dan akan debut pada separuh kedua tahun 2022 paling awal. Adakah telefon baru ini akan nyata? Adakah akan menggunakan reka bentuk sedemikian, mari kita sama-sama menantikannya.


Hebat Memang Hebat! Miliki Mi Smart Band 4 Pada Harga RM149 – Ketersediaan Bermula Sekarang

Seiring pelancaran Xiaomi Mi A3 di pasaran tempatan, syarikat berkenaan turut memperkenalkan gelang tangan pintar mereka iaitu Mi Smart Band 4 . Ia hadir dengan penawaran ciri menarik yang pastinya memberi kepuasan berganda kepada si pemakai.

Dengan rekaan serba moden dan kemas, Mi Smart Band 4 menyokong paparan bersaiz 0.95 inci full colour AMOLED touch display (120×240 piksel). Ia menyertakan sokongan kalis air sehingga 5 ATM – sekaligus membolehkan pengguna memakainya untuk aktiviti berenang.

Lebih menarik, Mi Smart Band 4 dilengkapi bateri 135mAh dan menawarkan ketahanan bateri sehingga 20 hari untuk sekali pengecasan. Seperti biasa, Mi Smart Band 4 juga disertakan dengan sensor denyutan nadi untuk membaca tekanan jantung.

Kepada yang berminat, Mi Smart Band 4 boleh didapati pada harga RM149 bermula hari ini secara eksklusif menerusi beberapa saluran termasuk Lazada, Shopee dan Mi Store berdekatan. Maklumat lanjut, layari Xiaomi Malaysia.


Xiaomi Mi Note 10 Melepasi Pengesahan SIRIM – 108MP Penta Kamera Coming Soon!

Semalam baru sahaja memperlihatkan perkenalan Xiaomi Mi CC9 Pro untuk pasaran China, dan hari ini versi global yang diberi nama Mi Note 10 juga akan dirasmikan di Madrid, Spain pada waktu tempatan 6.30 petang.

Ramai yang berminat terhadap Mi Note 10 dengan bilakah ketersediaannya di pasaran tempatan, terkini kami mendapati peranti dengan kod model M1910FG4 bagi Mi Note 10 telah melepasi pengesahan dari SIRIM.

[ Xiaomi Mi Watch Rasmi – Jam Pintar Serba Serbi Lengkap & Bateri Lebih Besar! ]

Peminat Xiaomi bersedia menyambut peranti hebat ini dalam masa terdekat ini! Kongsi bersama kami apa pandangan anda terhadap penta kamera, ok!


Tidak Mengejutkan… Insiden Kebakaran Di Kilang Pengeluaran Bateri Samsung Galaxy Note7

Sebuah insiden kebakaran kecil dilaporkan telah terjadi di salah sebuah kilang Samsung SDI di China. Samsung SDI merupakan fasiliti pengeluaran bateri utama bagi Samsung, yang juga bertanggungjawab menghasilkan bateri untuk Galaxy Note7 yang menjadi topik hangat pada tahun lalu.

Menurut Reuters, jurucakap Samsung, Shin Yong Doo berkata kebakaran berlaku di bahagian barang buangan dan sisa kilang. Kebakaran yang berjaya dikawal dengan baik itu tidak mengganggu sebarang operasi pengeluaran dan bahagian utama lain kilang tersebut.

Namun jabatan bomba pula melaporkan cerita yang berbeza. Menurut mereka, kebakaran yang terjadi berpunca daripada bateri lithium dalam bengkel pengeluaran dan beberapa produk bateri separuh siap. Kebakaran “kecil” yang dilaporkan Samsung telah berjaya dipadamkan oleh 110 anggota bomba dan 19 trak pemadam api, lapor jabatan bomba tersebut. Nampak seperti sebuah kebakaran yang agak besar di situ.


Maxis Zerolution360 – Pelan Menyeluruh

Maxis memperkenalkan pelancaran Zerolution360, program keahlian peranti yang menawarkan pelanggan pengalaman 360 yang lengkap dan tanpa risau untuk semua keperluan peranti mereka, dari saat mereka mendaftar dan menggunakan telefon mereka, serta proses penyelenggaraan dan menaiktaraf pada masa hadapan.

Dengan Zerolution360, pelanggan boleh memilih mana-mana peranti pintar yang disediakan dari pelan MaxisONE, tanpa bayaran pendahuluan dan tanpa kad kredit, serta pelan perlindungan yang komprehensif termasuk gantian peranti menyeluruh segera bagi peranti yang dicuri atau rosak, perlindungan peranti penuh serta naiktaraf peranti percuma setiap dua tahun dengan pilihan naiktaraf tahunan (dengan bayaran). Pelanggan yang mendaftar untuk program keahlian ini tidak perlu mendaftar ke pelan kontrak.

Berikut adalah cara-cara untuk mendaftar ke Zerolution360:

Pelanggan boleh memilih jenis peranti dengan bayaran bulanan yang berpatutan (bayaran berbeza bergantung kepada harga peranti), juga boleh memilih antara dua pakej perlindungan, Asas dan Premium. Pakej Premium iaitu bayaran tambahan sebanyak RM10 sebulan, pelanggan akan mendapat khidmat pembaikan keutamaan dengan masa pembaikan yang lebih pantas, telefon pinjaman sementara, dan penggantian skrin percuma sekali.

Untuk mendaftar ke Zerolution360, lawati mana-mana Pusat Maxis atau Rakan Eksklusif Maxis di seluruh negara.


Fungsi Panggilan Suara Terbaru WhatsApp

WhatsApp telah memperkenalkan dua fungsi terbaru pada aplikasi mereka. Sekiranya anda telah mengemas kini aplikasi WhatsApp anda ke versi beta, anda boleh melihat dan menggunakan fungsi terbaru itu pada panggilan suara WhatsApp.

Fungsi call back dan mel suara disertakan pada versi terbaru bagi membolehkan anda menghubungi rakan dengan lebih senang. Apabila panggilan anda tidak diangkat, WhatsApp akan memaparkan butang call back (dail semula) atau anda boleh menekan ikon mikrofon bagi meninggalkan pesanan suara untuk rakan anda.

Buat masa kini, kedua-dua fungsi hanya boleh digunakan pada versi beta, WhatsApp merangka pelancaran fungsi terbaru itu kepada umum tidak lama lagi.


OPPO A9 2020 Bakal Diumumkan Pada 18 September 2019 – Saksikan Penampilan Khas Ayda Jebat Sebagai Duta Peranti!

OPPO A9 2020 yang bakal tampil dengan kamera utama 48MP dan 8MP (lensa ultra wide angle 119°), serta 2MP (lensa potret) dan 2MP (lensa mono) akan dimeriahkan lagi dengan penampilan khas Ayda Jebat sebagai duta peranti.

Peranti berkamera empat ini akan diumumkan pada 18 September 2019 bersama penyanyi dan pelakon berbakat Ayda Jebat. Selain kamera berkuasa, OPPO A9 2020 juga menyediakan pelbagai ciri-ciri menarik antaranya bateri sebesar 5,000mAh, 8GB RAM dan 128GB ROM.

Walaupun masih tidak banyak lagi spesifikasi yang dikongsi oleh OPPO, namun boleh dipercayai peranti baharu ini tetap akan mencuri hati peminat apabila dilancarkan di pasaran tempatan.

Anda dapat teka harga jualan bagi OPPO A9 2020 tak?!


Jualan Pertama realme 5i Mencecah Lebih 4000 Unit Di Seluruh Malaysia

Jualan pertama bagi peranti terbaru realme 5i telah bermula pada 18 Januari 2020 yang lalu, peranti baharu dalam siri realme 5 ini menerima sambutan meriah dari peminatnya kerana melebihi 4000 unit terjual di seluruh Malaysia pada hari tersebut.

realme 5i yang diletakkan pada kelas pertengahan ditawarkan pada harga RM599, dengan spesifikasi dalaman seperti cip pemproses Snapdragon 665 AIE, 4GB RAM dan 64GB ROM, bateri 5,000mAh yang mampu bertahan sehingga 30 jam, serta sokongan empat kamera utama 12MP + 8MP Wide-Angle + 2MP Portrait + 2MP Ultra Macro dan kamera swafoto 8MP.

realme 5i mempunyai dua pilihan warna antaranya Aqua Blue dan Forest Green, dan anda boleh dapatkan kotak hadiah CNY ketika membeli secara online di Lazada, bermula 28 Januari 2020 pada jam 12am.


Apple Ingin Mematenkan Pengimbas Cap Jari Di Butang Power?

Hari ini, Apple ingin mematenkan fungsi pengimbas cap jari di butang power, iaitu kedudukan baru selepas Apple merancang untuk membuang butang Home atau Touch ID di bahagian depan bagi mengurangkan ruang serta menipiskan bahagian bawah panel depan.

Sebelum ini, pemegang hak paten pengimbas cap jari di butang power ialah Sony Xperia Z5 pada tahun 2015. Setelah Sony memberhentikan fungsi berkenaan di Amerika Syarikat, pihak Cupertino ini cuba untuk memohon hak paten dengan menghantar beberapa pelan untuk dipatenkan.

Apple juga ingin merubah reka bentuk iPhone (2017) dengan meletakkan butang tersebut di atas seperti yang dapat dilihat pada iPhone 5, ia juga mungkin akan diletakkan di kedudukan lain. Pengimbas cap jari ini juga akan dilindungi dengan gelas pelindung tahan lasak ataupun jenis nilam (sapphire). Selain itu, Apple juga menunjukkan paten sensor biometrik terselindung di bawah paparan skrin sentuh, satu kaedah lain selain fungsi pengimbas cap jari.

Adakah ‘iPhone 8’ atau apa nama ‘sekalipun’ ini akan diperkenalkan pada bulan September ini? Atau mungkin lewat? Yang pasti peminat Apple mesti tidak sabar menunggunya…


NieR: Automata Game Of The YoRHa Edition Tiba Di Malaysia Pada 21 Februari 2019 – Harga RM169

Sony Interactive Entertainment Hong Kong Limited Cawangan Singapore (SIES) mengumumkan bahawa NieR: Automata Game Of The YoRHa Edition untuk PS4 akan datang ke Malaysia pada 21 Februari 2019.

Bagi yang berminat, NieR: Automata Game Of The YoRHa Edition ditawarkan pada harga RM169 dan versi digital pula ditawarkan RM10 lebih murah iaitu berharga RM 159.

Edisi khas ini didatangkan dengan permainan asas semua DLC dilancarkan sebelum ini termasuk DLC 3C3C1D119440927 dan  empat reka bentuk pod tambahan (Grimoire Weiss Pod, Retro Gray Pod Skin, Retro Red Pod Skin, dan Cardboard Pod Skin), serta  Aksesori Mask Mesin.


Tiada Lagi XBOX360!

Jika anda salah seorang pemilik Xbox 360, konsol permainan anda bakal menjadi sesuatu yang bersejarah tidak lama lagi kerana Microsoft telah pun mengumumkan bahawa mereka tidak akan lagi menghasilkan konsol permainan tersebut .

Pengumuman tersebut dilakukan oleh Phil Spencer (Ketua Divisyen Xbox) melalui satu laman blog rasmi, menurut beliau lagi stok sedia ada Xbox 360 masih akan dijual dan unit jualan bergantung pada stok semasa konsol tersebut di setiap negara. Tambah beliau lagi, Microsoft mempunyai kenangan dan reputasi yang cukup cemerlang dengan Xbox 360, namun teknologi semakin maju ke hadapan memaksa mereka merancang dan merangka semula konsol permainan mereka.

Untuk pengetahuan anda, Xbox 360 mula dijual pada tahun 2005 bagi menggantikan konsol asal Xbox. Pada tahun 2013 Microsoft memperkenalkan pula Xbox One sebagai konsol utama.


Reviu Eksklusif: Rasai Kuasa Bermain Game Dengan ASUS ROG Zephyrus S GX701, Berbaloi Untuk Dimiliki!!!

Pengemar gaming pastinya teruja dengan kehadiran peranti terbaharu daripada Republic of Gamer(ROG) iaitu ASUS ROG Zephyrus S GX701 yang mana ia bakal di jual pada harga RM13999. Reka bentuk yang futuristik disamping spesifikasi yang tinggi menjanjikan keupayaan bermain game ditahap yang terbaik.

Peranti yang sangat berkuasa ini dengan reka bentuk yang unik pastinya dihadirkan dengan spesifikasi yang sangat menakjubkan. ROG Zephyrus S GX701 dihadirkan dengan pemproses Intel Corei7 generasi ke-8. Ia turut dipertingkatkan dengan 6 teras dan 12 threads yang mana ia sangat sesuai digunakan untuk kerja dan bermain game. Berikut adalah spesifikasi penuh peranti ini:

Jika dilihat daripada luaran, komputer riba ini pastinya sangat unik dan ringan bagi kelasnya. Dihadirkan dengan ketebalan 18.7mm dan berat 2.7kg serta skrin bersaiz 17 inci. Turut dihadirkan dengan kamera ROG Gladius II dan kamera ROG Fealess Eye GC21.

Jika dilihat dari segi rekaan papan kekuncinya, ia berada di bahagian bawah dan di tengah-tengah komputer riba tersebut disertakan dengan sistem penyejukkan yang memberikan kesejukan yang lebih efisen pada komputer riba ini.

Turut disertakan dengan butang roller yang mengawal kelantangan suara komputer riba ini. Jika anda menekan butang tersebut, ia akan mengaktifkan mod senyap.

Uniknya, TouchPad komputer riba ini terletak disebelah kanan papan kekunci. Mungkin bagi sesetengah orang agak kekok menggunakan touchPad ini khususnya pemain kidal. Namun setelah menggunakan beberapa ketika anda akan terbiasa menggunakannya. Anda juga boleh menghidupkan NumberPad pada TouchPad.

Menariknya mengenai peranti ini, ia disertakan dengan paparan yang menakjubkan skrin penuh 17.3 inci (1920 x 1080) dan saiz bingkai sebesar 6.9mm. Sungguhpun Zephyrus S GX701 ni bersaiz 15 inci tetapi ia dapat memasukkan saiz skrin 17.3 inci. Ia sekaligus memberikan pengalaman visual yang sangat menarik kepada pemain.

Dalam pada itu, ia turut disertakan dengan pensijilan warna Pantone yang mempunyai prestasi warna sRGB 100% dengan kadar refreh rate 144Hz dan respond time adalah 3ms. Jadi ketika anda bermain game seperti Dota 2 pastinya akan memberikan kelancaran tanpa gangguan.

Menerusi ciri ini, anda boleh memantau tahap prestasi komputer anda khususnya ketika bermain game. Menariknya, anda boleh melakukan tetapan Aura sync bagi papan kekunci anda.Pencahayaan pada papan kekunci ini boleh ditetapan kepada beberapa pilihan antaranya Static, Breathing, Strobbing, Color Cyle, Rainbow dan sebagainya. Kelajuan pergerakan warna pada papan kekunci ini juga boleh ditetapkan.

Ini merupakan keterujaan bermain game bermula. Ia pastinya menjanjikan kesan grafik yang sangat baik. Buat julung kali ia disertakan dengan Max-Q yang pastinya memberikan keseimbangan sempurna ketika bermain game yang besar. Jadi ketika bermain, segala perincian permainan tersebut dapat dilihat dengan sangat baik ketika bermain.

Pastinya peranti ini menepati peranannya sebagai peranti gaming. Sepanjang bermain menggunakakan peranti ini, tiada sebarang gangguan. Grafik dan sistem kawalan adalah sangat baik tanpa ada sebarang lag. Dengan paparan yang besar ini memberikan lebih keseronokkan.

Sistem bunyi bagi komputer riba adalah sangat baik. Kedudukan speaker yang berada di bahagian bersebelahan papan kekunci memberikan bunyi yang sangat menakjubkan. Ia adalah sangat penting khususnya ketika bermain game yang pastinya menambah keasyikan ketika bermain game.

Sistem penyejukkan peranti ini adalah sangat baik apabila ia dilengkapi dengan AAS cooling system disertakan dengan prestasi tinggi 12V Anti-dust cooling fan yang memberikan laluan udara untuk menyejukkan komputer riba ini ketika digunakan.

Ia turut disertakan dengan 5 set heat pipes dan 4 set heat sinks dengan vents untuk mengoptimumkan sistem penyejukkan.

Zephyrus S GX701 pastinya memberikan pelbagai kelainan kepada di sertakan dengan sokongan pengecasan DC dan Type-C. Jika anda sedang menggunakan komputer dan tidak menjumpai plag untuk mengecas jangan bimbang kerana anda boleh mengecas dengan power pack. Jadi anda tidak perlu membawa pengecas yang berat ketika di luar. Tetapi harus diingatkan bahawa pengecas PD ini akan memberikan proses pengecasan yang perlahan. Jadi tidak sesuai jika anda ingin bermain game dengan prestasi yang tinggi.

Dalam pada itu, kami telah menjalankan proses pengecasan ke atas peranti ini. Kami mula mengecas peranti ini ketika ia berada pada 6% iaitu pada jam 10.46 pagi. Ia selesai dicas pada 100% iaitu pada jam 1.23 petang. Pengecasan ini mengambil masa hanya selama 2 jam 37 minit.

Pastinya ketika bermain game secara atas talian (online) akan menganggu sekiranya terdapat masalah capaian internet. Dengan Rangeboost, ini dapat diatasi. Ia mengabungkan 4 antena yang trerletak di bahagian belakang dan hadapan komputer riba ini yang mana algoritma yang unik ini akan mengimbas persekitaran dan memilih pasaran antena bagi melindungi kawasan ‘deadspot’ yang secara langsung memberi liputan yang lebih baik.

Kami telah menjalankan ujian ke atas komputer riba menggunakan UserBenchmark dan CrystalDiskMark. Dari hasil ujian ini memperlihatkan bahawa ia berada prestasi yang terbaik.

Secara keseluruhannya, ASUS ROG Zephyrus S GX701 pastinya sebuah komputer riba gaming yang sesuai buat kaki game. Dengan reka bentuk yang unik dan sistem penyejukkan yang terbaik. Lebih penting lagi grafik yang ditampil serta prestasi ketika bermain game menjanjikan kepuasan. Bateri yang besar memudahkan anda untuk bermain game dengan lebih lama. Berbaloi untuk dimiliki!!!


Olike Malaysia Membuka Kedai Konsep Pertama Di Melaka – Pelbagai Promosi Ditawarkan

Olike Malaysia adalah rakan niaga OPPO Malaysia yang menjual pelbagai alat aksesori berkualiti tinggi pada harga berpatutan. Di samping itu, Olike juga telah menjadi salah satu jenama aksesori yang terbaik di Malaysia.

Melihat pada permintaan pengguna yang tinggi, Olike Malaysia akan membuka kedai konsep seumpamanya di pusat beli belah Dataran Pahlawan, Melaka pada 7 Julai ini.

Bagi meraikannya, Olike juga berbesar hati menawarkan promosi bagi produk-produk terpilih dengan potongan harga sehingga 30% bermula pukul 3 petang pada 7 Julai sehingga 9 Julai depan. Bukan setakat itu sahaja, pembeli yang berbelanja melebihi RM150 pada hari pertama pembukaan, akan diberikan hadiah misteri yang bernilai sehingga RM69.

Tambahan lagi, Olike juga mengadakan cabutan bertuah yang menyediakan hadiah seperti perakam kereta, powerbank, pengecas kereta dan selfie stick kepada anda. Tidak terhenti di sini, Olike juga akan memberikan hadiah eksklusif kepada 130 pelanggan pertama, merupakan sebuah powerbank (bernilai RM48) untuk dibawa pulang.

Anda yang berada di Melaka, mari luangkan masa kunjungi kedai konsep Olike di alamat LOT F2-03A, Lower Ground Floor, Dataran Pahlawan, Megamall.


KONTEZT!!! HONOR 8 UNTUK DIMENANGI!

Setelah habis membaca reviu eksklusif daripada kami, tentunya anda tertarik dengan kecantikan reka bentuk yang ditampilkan oleh Honor 8 dan sudah tidak sabar untuk memilikinya?! Kini anda berpeluang untuk memenangi satu unit Honor 8 dengan menyertai peraduan mudah yang disediakan oleh eRing istimewa untuk anda pembaca setia di luar sana.

Jadi apa kata anda sertai peraduan ini dengan menghantar gambar kreatif bertemakan nombor 8…

Terima kasih atas tajaan Honor Malaysia

SYARAT PENYERTAAN

[gravityform id=”4″ title=”true” description=”true”]


Sambutan Meriah! Samsung Galaxy Note9 Habis Dipra-Tempah

Samsung Galaxy Note9 yang baru sahaja dilancarkan secara rasmi dengan membuka pra-tempahan bermula 10 Ogos hingga 19 Ogos yang lalu, telah mendapat sambutan yang diluar jangkaan. Menurut Samsung, kedua-dua varian 128GB dan 512GB juga habis dipra-tempah oleh peminat Siri Note.

Baca Juga: Perbezaan Dari Segi Luaran – Samsung Galaxy Note 9 vs Galaxy Note 8

Hanya beberapa hari sahaja jelas memperlihatkan permintaan siri Galaxy Note di kalangan peminat Samsung masih tinggi lagi. Apatah lagi dengan setiap pra-tempahan boleh mendapat hadiah eksklusif dari Samsung.

Samsung Galaxy Note9 ditawarkan pada harga RM3,699 (128GB) dan RM4,599 (512GB). Pelancaran sebentar lagi kita nantikan ada apa-apa lagi tawaran istimewa dari laman e-dagang yang lain.


CES 2018 : ASUS Bawakan ZenBook, X-Series Dan Vivo AiO Kepada Pengguna

Selepas pengenalan barisan komputer riba permainan ROG daripada ASUS, terdapat siri lain yang turut dibawakan antaranya ZenBook, X-Series, dan Vivo AiO komputer yang memiliki CPU terbina di dalam. Kesemua komputer ini hadir dengan perisian terbaru Windows 10 dan beberapa kemas kini perkakasan tidak terkecuali, rekaan.

ZenBook 13 dibina dengan bahan berasaskan logam seberat 985g. Ia ringan, nipis, dan berkuasa sekaligus memberikan pengguna kuasa kerja sehingga 15 jam. Komputer riba ini dilengkapi Intel Core i7 Generasi ke-8, RAM sebesar 16GB, serta keluasan SSD 1TB. Dengan sistem operasi Windows terbaru, ia turut membawakan ciri Windows Hello, Modern Standby, dan Microsoft Cortana bagi meningkatkan produktiviti. Komputer mudah dibawa ini juga dipadankan dengan speaker Harmon Kardon untuk memberikan pengalaman audio yang lebih imersif.

Ini pula sebuah komputer riba bagi mereka pengguna baru, ASUS X507 sangat sesuai untuk dibawa ke dewan kuliah. Dijana cip Intel Core i7 Generasi ke-7 dan kad grafik NVIDIA GeForce MX110, ia menawarkan kuasa yang efisyen sama ada untuk kegunaan kerja atau sebagai hiburan. Direka dengan bingkai yang nipis, paparan HD penuh pasti ideal untuk dijadikan komputer riba seharian.

Vivo AiO V272 hadir dengan pemproses Intel Core i7 Generasi ke-8 dan grafik NVIDIA GeForce MX150. Apa yang cuba ditekankan pada model ini ialah sistem hiburan yang berprestasi tinggi. Dilengkapi paparan 27-inci multisentuh dengan sudut pandangan 178 darjah, warna gamut skrin ini menyokong 100% sRGB. Sistem audio pula lebih mengasyikkan menerusi speaker berteknologi ASUS SonicMaster. Gabungan pemproses, paparan, dan audio sekaligus menjadikan ia sebuah komputer semua-dalam-satu yang patut dipertimbangkan.

Varian Vivo AiO V222 ini pula boleh dibezakan dengan paparan lebih kecil iaitu 22-inci HD penuh. Dengan nisbah skrin-ke-kerangka pada 87%, ia turut ditemani dengan sistem speaker ASUS SonicMaster. Lebih eksklusif, ASUS telah memasukkan teknologi ASUS Splendid dan Tru2Life Video pada komputer ini bagi tujuan hiburan yang terbaik. Sementara itu, sekiranya pemilik ingin membuka komputer, Windows Cortana berkebolehan untuk megecam suara mereka.


Tidak Hanya Tersedia Di Sabah, Celcom Home Fibre Kini Ditawarkan Di Jasin

Sebelum ini pakej Celcom Home Fibre hanya tersedia untuk penduduk di Sabah semata. Namun, Celcom kini mula memperluaskan penawaran pakej jalur lebar tersebut ke Jasin, Melaka.

Pakej yang ditawarkan terdiri daripada dua pelan pilihan iaitu Home Fibre Gold (RM 80 untuk 40Mbps) dan Home Fibre Gold Supreme (RM120 untuk 100Mbps) bersama penawaran internet tanpa had. Selain itu, kadar panggilan ke semua rangkaian adalah 10 sen sahaja dan pengguna berdaftar akan menerima modem secara percuma!


Jom Tukar Bateri Telefon HONOR Anda Pada Harga RM99 – Promosi Bermula Sekarang Hingga 7 Mei 2019!

BERITA BAIK BUAT SEMUA!!! HONOR kini mengadakan promosi tukar ganti bateri telefon untuk sebilangan model terpilih pada harga serendah RM99! Promosi bermula sekarang hingga 7 Mei 2019.

Promosi ini tertakluk kepada terma dan syarat. Model yang sah di bawah promosi ini adalah seperti HONOR 4C, 4X, 5C, 5X, 6, 6X, 6A Pro, 7X, 8 dan 10. Bagi yang berminat, anda boleh dapatkan maklumat lengkap mengenai senarai pusat servis HONOR terpilih dengan KLIK PADA PAUTAN INI.


egg

Nikmati kemeriahan parti selfie dengan pelbagai efek comel, cantik dan juga epik. Efek-efek tersebut bukan sahaj realistik, malah ia juga sangat unik. Selain itu anda juga boleh menggunakan topeng 3D dan menjadi pelbagai karakter terkenal seperti adiwira dan juga artis-artis tersohor. Anda cuma perlu pastikan muka anda terpapr penuh pada skrin dan berjaya dikesan kamera, dan dengan memilih pelbagai jenis efek anda mampu berubah menjdai orang lain.

Para pembina aplikasi egg juga menjanjkan bahawa mereka akan sentiasa mengemas kini galeri efek mereka dengan kesan FX dan juga topeng-topeng terbaru. Jadi tunggu apa lagi? Muat turunlah aplikasi ini dan kongsikan kemeriahan parti selfie bersama-sama rakan anda. Muat Turun


Facebook Menguji Versi Baru Facebook Dengan Fungsi Kamera Seakan Snapchat?!

Instagram telah memperkenalkan fungsi Stories yang seakan sama dengan fungsi pada Snapchat pada minggu lepas. Kini, Facebook pula sedang menguji versi baru Facebook dengan fungsi penggambaran dan juga video seakan sama dengan Snapchat. Ia menggabungkan teknologi MSQRD yang telah diambil alih oleh mereka sejak Mac 2016 yang lepas.

Semasa mengambil gambar mahupun membuat rakaman video, pengguna boleh memilih untuk menggunakan stickers dan juga filters yang mampu mengubah wajah pengguna. Ya, ia kelihatan sama sekali dengan fungsi yang diperkenalkan oleh Snapchat iaitu Lenses. Buat masa sekarang, fungsi ini hanya terhad kepada pengguna Facebook di Brazil dan Kanada sahaja.


Percaya Atau Tidak? Korang Boleh Dapatkan vivo Y11 Secara Percuma Dengan Pelan Celcom!

Memang terbaik! vivo dengan kerjasama Celcom kini mengadakan promosi hebat buat semua – di mana korang boleh miliki vivo Y11 (bernilai RM499) secara percuma dengan hanya melanggan pelan Celcom Mobile Gold Plus! Lebih menarik, pelan ini menawarkan panggilan tanpa had beserta 20GB data internet harian dan 20GB data internet mingguan percuma pada harga hanya RM98/bulan.

Di samping itu, korang juga boleh membeli vivo Y11 (bernilai RM499) pada harga hanya RM99 apabila melanggan pelan XP Lite dengan L Pass. Pelan ini menawarkan panggilan tanpa had serta 12GB data internet dan 3GB video Walla secara PERCUMA dengan langganan bulanan sebanyak RM58/bulan. So, tunggu apa lagi? Daftar hari ini juga, layari Celcom.


Fungsi Imbasan Wajah Mungkin Tampil Pada Facebook Messenger?

Aplikasi paling popular di dunia, Facebook kini telah menambah sokongan pengecaman wajah bagi membuka Facebook Messenger.

Ia bakal memperlihatkan Facebook membenarkan pengguna mengunci aplikasi tersebut sejurus selepas keluar daripada aplikasi tersebut.

Jangan bimbang, kern Facebook tidal menyimpan imbasan rajah anda kerana data tersebut berasaskan peranti anda.

Ciri ini mash diperingkat awal, tiada lagi maklumat lanjut bila ia akan menemui pengguna.


Aplikasi Fantasi Bola Sepak Pertama Di Malaysia Dilancarkan Sempena FIFA 2018

Bersempena FIFA 2018 yang sedang berlangsung, FanJago selaku pembangun terkenal dalam permainan fantasi sukan Malaysia baru-baru ini telah mengumumkan aplikasi fantasi bola sepak kepada pengguna iOS, Android, dan App Web.

Aplikasi mudah alih yang diberi nama Fantasy Football FanJago ini menawarkan para pengguna untuk menikmati permainan Piala Dunia dengan cara yang mudah. Peminat bola sepak dunia kini berpeluang untuk menjadi jurulatih untuk pasukan impian mereka dengan memilih pemain kegemaran dari mana-mana pasukan untuk mencetak dan menilai persembahan pemain.

FanJago turut menyatakan aplikasi ini dicipta untuk memberi ketagihan kepada pengguna melalui teknik dan kaedah yang unik. Dengan mengadakan banyak perlawanan setiap hari, para pemain boleh menikmati liga bola sepak tempatan sambil bersaing dengan rakan-rakan dan peminat bola sepak yang lain.

Selepas mendaftar, setiap pemain akan diberikan ganjaran duit syiling maya sebanyak 200,000 untuk merangka pasukan mereka. Matlamat permainan ini ialah untuk membentuk pasukan fantasi sebelum perlawanan bermula. Skor yang terkumpul dikira pada statistik setiap pemain sepanjang permainan.

Pelbagai statistik boleh dikesan sepanjang permainan termasuk matlamat, bantuan sepakan, perubatan, kad merah dan kuning, pelanggaran, sepakan penalti,dan lain-lain. Mana-mana peserta draf 11 pemain yang mengumpul mata statistik paling banyak pada hari itu akan mendapat bayaran melalui penebusan hadiah.

Bagi memberikan keseronakan kepada permainan, pengguna juga boleh mencipta peraduan mereka sendiri dengan menjemput rakan-rakan untuk bersaing dalam setiap perlawanan, mingguan atau piala. Pengguna boleh menentukan tempoh perlawanan sama ada untuk beberapa hari, minggu, atau tempoh masa tertentu.

Dalam masa sama, pengguna FanJago juga berpeluang untuk menerima hadiah sebenar setiap hari bernilai RM10,000. Menariknya, hadiah utama menyediakan konsol permainan Playstation 4 bersama-sama peralatan kustom World Cup. Pengguna aplikasi ini juga boleh menebus baucar digital sama ada untuk digunakan di Lazada atau Shopee,

Buat masa ini aplikasi Fantasy Football FanJago masih belum dilepaskan secara rasmi, tetapi dijangka dalam masa terdekat di Apple App Store dan Google Play Store.


Jabra Perkenal Enam Kit Bebas Tangan Terkini – The Talk Franchise

Jabra merupakan jenama PERTAMA yang memperkenalkan kit bebas tangan untuk telefon mudah alih berteknologi bluetooth sejak 20 tahun yang lalu.

Dalam menyambut ulang tahun dua dekad sejarah Bluetooth, Jabra kini member penghormatan kepada teknologi inovatif dengan memperkenalkan enam (6) rangkaian kit bebas tangan terkini di bawah jenama yang dikenali sebagai The Talk Franchise.

Enam rangkaian kit bebas tangan tersebut ialah Jabra Talk 5, Talk 15, Talk 25, Talk 35, Talk 45 dan Talk 55 di mana kesemuanya adalah daripada jenis mono yang dipasang pada satu telinga sahaja. Lebih menariknya, kesemua kit bebas tangan ini mampu bertahan sehingga sembilan (9) hari.

Kepada yang berminat, berikut adalah senarai harga jualan :


Inginkan Percutian Hebat? Aplikasi PrestoTravel Khas Buat Si Kaki Travel!

Presto kini muncul dengan aplikasi PrestoTravel – aplikasi terkini dengan ciri menarik dalam usaha menarik minat pelancong dan si kaki travel bagi menikmati percutian menarik melalui bonus perjalanan dan cashbacks.

PrestoTravel merupakan mini aplikasi yang boleh diakses menerusi aplikasi Presto dan ia bersambung secara terus dengan platform tempahan penginapan dalam talian (OTA) terkemuka, Agoda – di mana pengguna boleh mengakses lebih banyak pilihan hotel (sehingga 290,000) dengan mudah.

Selain itu, pengguna juga boleh membeli tiket Flight menusi aplikasi ini. Bagi keringan berganda, pengguna akan diberi cashback apabila mereka membuat pembayaran menerusi PrestoPay – cashback tidak terhad sebaliknya bergantung pada transaksi dilakukan. Aplikasi ini mula tersedia bermula September kelak.

Aplikasi Presto juga menawarkan sejumlah kemudahan gaya hidup lain termasuk membeli tiket wayang secara atas talian melalui WeTix, perkhidmatan penghantaran makanan menerusi Hungry dan banyak lagi! Muat turun Presto App secara percuma menerusi :


Maybank Lancar EzyQ Bagi Memudahkan Urusan Temujanji!!!

Sukar untuk melakukan urusan temu janji di bank  ketika COVID 19 ini melanda? Korang tak perlu risau kerana sekarang Maybank telah melancarkan EzyQ.

Menariknya, pelanggan boleh menetapkan hari dan waktu temujanji bagi urusan seperti membuka akaun dan anda boleh melakukannya menerusi laman Maybank2U.

Jadi selepas ini mudah untuk anda melakukan urusan di Maybank!!


Apple Tawarkan Servis Ukiran Nama Atau Emoji Pada AirPods Anda!

Servis ukiran nama sering kedengaran pada beberapa produk Apple, namun terkini seiring dengan pelancaran rasmi Apple AirPods Pro ke pasaran tempatan, Apple Malaysia turut menawarkan servis tersebut pada pembelian AirPods.

Selain ukiran nama, anda juga boleh memilih untuk mengukir emoji daripada senarai 31 pilihan. Anda hanya boleh pilih sama ada nama atau emoji sahaja, kedua-duanya tidak boleh digabungkan sekali.

AirPods Pro bernilai RM1,099, AirPods dengan pod pengecasan tanpa wayar bernilai RM879 dan AirPods dengan pod pengecasan bernilai RM699 layak menerima servis ukiran secara PERCUMA.


Samsung Galaxy A70 Diperkenal – Tiga Kamera Utama + Bateri 4,500 + Pengecasan Pantas

Seiring pelancaran Samsung Galaxy A80, syarikat gergasi itu turut menampilkan kemunculan Samsung Galaxy A70. Galaxy A70 hadir dengan skrin bersaiz 6.7″ Super AMOLED dengan nisbah 20:9 bersama paparan Infinity-U.

Ketersediaan memori adalah 8GB RAM + 128GB ROM dan pengimbas cap jari terbina dalam skrin. Untuk penggambaran, terdapat sistem tri-kamera dengan gabungan sensor 32MP (f/1.7) + 8MP (ultra-wide) + 5MP (depth). Kamera swafoto pula sebesar 32MP (f/2.0).

Melengkapi Galaxy A70 adalah bateri berkapasiti 4,500 mAh dengan sokongan pengecasan pantas 25W. Sistem operasi digunakan adalah Android 9 Pie. Tersedia dalam tiga warna iaitu hitam, biru dan putih, Galaxy A70 bakal tersedia bermula 26 April.

Namun, harga dan ketersediaan untuk pasaran Malaysia masih belum diketahui. So, sama-sama kita tunggu!


Apple iOS 11 Kini Boleh Dimuat Turun

Hari ini Apple telah mula menawarkan kemas kini iOS 11 kepada para pengguna iPhone dan iPad seluruh dunia. Sistem pengoperasian terbaru ini membawakan sejumlah ciri-ciri baru yang jelas sekali boleh dilihat pada antaramukanya.

Selain itu, iOS 11 juga menawarkan kebolehan AR dan telah menaik taraf aplikasi kamera. Siri juga mendapat kemas kini, ia kini boleh menterjemah kepada lima bahasa yang berbeza serta boleh membaca kandungan teks dan bukan terhad kepada suara sahaja. iPad kini lebih praktikal untuk digunakan dengan hadirnya aplikasi Files.

App store pula menerima antaramuka baharu dan proses memuat turun menggunakan rangkaian selular pula ditingkatkan kepada 150MB daripada 100MB sebelum ini. Di samping itu, pengguna iOS 11 juga boleh melakukan tetapan dengan lebih banyak lagi pada bahagian Control Centre malah menghantar mesej lebih seronok dengan emoji-emoji baru.

iOS 11 boleh mula dimuat turun di iPhone 7, iPhone 7 Plus, iPhone 6s, iPhone 6s Plus, iPhone 6, iPhone 6 Plus, iPhone SE, iPhone 5s, iPad Pro 9.7, iPad Pro 10.5, iPad Pro 12.9, iPad 9.7, iPad Air 2, iPad Air, iPad mini 4, iPad mini 3, iPad mini 2, dan iPod Touch (Gen-6). Manakala iPhone 5, iPhone 5c, dan iPad 4 tidak menerima sebarang kemas kini iOS 11.

Bagi anda pengguna Apple yang dinyatakan, sila semak kemas kini terbaru ini di ruangan Settings dan anda boleh mula memuat turunnya hari ini.


OPPO Terima 6,000 Unit Pra-Tempahan F1s Dalam Tempoh Seminggu!

Siri terbaru Pakar Selfie keluaran OPPO yang telah dilancarkan secara rasmi di negara ini pada 10 Ogos yang lalu nampaknya telah memperlihatkan sambutan yang sangat positif apabila berjaya menerima sebanyak 6,000 unit pra-tempahan dalam tempoh seminggu dibuka. Ini sekaligus membuktikan keyakinan serta semangat pengguna terhadap kehebatan dan keupayaan Pakar Selfie OPPO.

Ia merupakan satu pencapaian yang sangat memberangsangkan kepada jenama OPPO apabila berjaya mencapai permintaan yang sangat tinggi hanya melalui pra-tempah sahaja. Tambahan pula ia hanya melibatkan 600 pusat jualan terpilih daripada 4,000 pusat jualan yang tersedia untuk perkhidmatan pra-tempah.

Selain daripada pameran jalanan pada 20 Ogos ini di Mid Valley Megamall (Kuala Lumpur) dan Sunway Carnival (Pulau Pinang), OPPO F1s juga tersedia di 600 pusat jualan terpilih di seluruh negara. Malah OPPO juga mensasarkan untuk memastikan F1s akan tersedia di kesemua pusat jualan di negara pada 22 Ogos nanti.


[Tertiris] Xiaomi Mi Max 3 Sokong Pengecasan Tanpa Wayar & Pengimbas Mata?!

Pada Disember yang lepas, terdapat khabar angin yang mengatakan Xiaomi Mi Max 3 bakal diperkenalkan dengan paparan skrin sebesar 7.0 inci bersama bateri berkapasiti 5,500mAh. Terbaru, peranti ini bakal ditawarkan dalam dua varian pemproses iaitu Snapdragon 660 serta Snapdragon 630.

Melalui firmware yang didapati oleh pihak XDA-Developers, terdapat beberapa info baru mengenai Xiaomi Mi Max 3 akan datang. Apa yang menariknya, kemungkinan besar Mi Max 3 akan menyokong pengecasan tanpa wayar yang memudahkan pengguna mengecas peranti mereka.

Bukan itu sahaja, terdapat satu lagi kejutan daripada firmware tertiris yang mana Xiaomi mungkin akan menyertakan sekali teknologi pengimbas mata pada phablet ini. Namun buat masa sekarang, masih belum ada sebarang maklumat rasmi dari Xiaomi.

Sumber


Kamera vivo Diiktiraf Jurugambar Terkenal National Geography

Kamera pada telefon pintar semakin hari semakin baik, ia juga memberikan setiap orang peluang untuk menjadi seorang jurugambar, di mana seseorang itu boleh menyelami kehidupan seharian hanya menggunakan lensa kamera sahaja.

Oleh itu, vivo telah menjalinkan kolaborasi bersama jurugambar terkenal National Geography iaitu Michael Yamashita dan empat orang yang lain. Mereka telah mengembara ke Amerika Syarikat, China, Mexico dan India selama tiga bulan untuk merakam gambar-gambar menarik di bandar serta pelusuk kampung.

Menggunakan telefon pintar vivo, mereka mampu merakam setiap gambar alam semula jadi dan kehidupan manusia dengan lebih terperinci. Melalui gambar yang dirakam, vivo membuktikan setiap orang berkebolehan untuk menjadi seorang jurugambar profesional.

Setiap gambar yang dirakam menceritakan kisah disebaliknya, termasuk riak muka dari seorang lelaki, gelagat kanak-kanak bermain, kelakuan binatang malah pemandangan juga dapat memberikan ketenangan fikiran.


Xiaomi Mi Note 3 Dengan RAM 4GB Diperkenalkan!

Masih ingat model Xiaomi Mi Note 3 yang diperkenalkan pada September 2017 yang lepas? Terkini, Xiaomi mengumumkan kehadiran model Mi Note 3 dengan harga lebih murah berbanding model sebelumnya.

Tidak banyak perbezaan yang dapat dilihat pada model ini hanya RAM direndahkan menjadi 4GB berbanding 6GB RAM pada model asal. Spesifikasi lain yang dikekalkan adalah ROM 64GB, dwi kamera utama 12 Megapiksel + 12 Megapiksel dan kamera swafoto 16 Megapiksel serta bateri berkapasiti 3500mAh.

Untuk model ini, ia telah dijual pada harga RMB1999 (RM1255) serta hadir dengan warna biru sahaja berbanding RMB2499 (RM1569) untuk versi 6GB+64GB, sementara RMB2899 (RM1820) untuk versi 6GB+128GB dan akhir sekali RMB2999 (RM1883) untuk versi 6GB+128GB berwarna biru.

Sumber : Playfuldroid


Siri Huawei Mate 20 Dapat Sambutan Hebat & Telah Habis Dijual!

Sedia umum, pada 27 dan 28 Oktober 2018 adalah jualan rasmi siri Huawei Mate 20 telah berlangsung di tiga lokasi berbeza iaitu Pavilion, Kuala Lumpur, Queensbay Mall, Penang dan juga AEON Bandar Dato Onn, Johor Bahru.

Seperti sudah dijangka, telefon pintar ini telah mendapat sambutan yang menggalakkan dan habis dijual pada siri jelajah tersebut. Lebih menarik, ada yang sanggup beratur dari seawal pukul 1 pagi untuk mendapatkan Huawei Mate 20 Pro dan hadiah percuma dron DJI Tello yang bernilai RM469.

Di sini kami ingin kongsikan dengan anda semua sekitar jualan rasmi tersebut di tiga-tiga lokasi tersebut!

Baca juga:


Jom Upgrade Aplikasi E-Wallet Boost Korang & Rebut Peluang Menang iPhone 11 Pro!

Heyya! Adakah korang pengguna tegar aplikasi e-wallet Boost? Apa kata jom upgrade aplikasi Boost korang kepada premium dan rebut peluang bawa pulang iPhone 11 Pro atau ganjaran hebat bernilai hingga RM500!

Terdapat banyak kelebihan dan manfaat yang diperoleh, antaranya pengguna premium dapat menikmati limit e-wallet yang meningkat sehingga RM1,500, peningkatan perbelanjaan bulanan, pemindahan peer-to-peer sehingga RM4,500 dan pilihan pindahan wang dari aplikasi e-wallet Boost ke dalam akaun bank sendiri.

Untuk naik taraf, pengguna hanya perlu melakukan beberapa langkah mudah – ketik pada pautan ‘Go Premium, Get Pro’ pada skrin utama aplikasi. Kemudian, ambil gambar IC dan foto selfie mengikut arahan pada skrin.

Dengan penaikan taraf ini, pengguna premium akan menerima satu entri untuk rebut peluang memenangi iPhone 11 Pro dan ganjaran hebat bernilai hingga RM500 – dengan syarat transaksi minimum RM10 dalam satu transaksi. Maklumat lanjut, Boost.


Senarai Platform Untuk Menonton Pelancaran Samsung Galaxy S8

Beberapa jam lagi Samsung akan melancarkan Galaxy S8, peranti flagship terbaru mereka untuk awal tahun 2017. Bagi peminat Samsung yang ingin mengikuti pelancaran ini, kami senaraikan beberapa cara untuk anda mengikuti acara ini.


Bola Sepak untuk Persahabatan: 32 Pasukan Persahabatan Antarabangsa Bertanding untuk Perlawanan Peringkat Kumpulan

MOSCOW, 27 Mei 2021 /PRNewswire/ — Pada 24 dan 25 Mei, para peserta Kejuaraan eWorld Bola Sepak untuk Persahabatan 2021 dari lebih 200 buah negara bertanding dalam perlawanan dengan 32 pasukan yang disusun menjadi lapan kumpulan. Perlawanan separuh akhir dan akhir akan berlangsung pada 29 Mei. Kejuaraan ini merupakan salah satu acara kemuncak Musim Kesembilan bagi Program Sosial Kanak-kanak Antarabangsa Gazprom iaitu Bola Sepak untuk Persahabatan (F4F) pada tahun ini.

Pasukan “Argali”, “Bearded Vulture”, “Crested Ibis” dan “Stoat” dengan Pemain Muda dari 19 buah negara yang berbeza telah layak untuk ke separuh akhir. Sepertimana pada tahun 2020, Kejuaraan eWorld Bola Sepak untuk Persahabatan 2021 telah dipertandingkan dalam format digital pada simulator berbilang pemain “Bola Sepak untuk Persahabatan Dunia (F4F World) yang dibangunkan khas untuk F4F dan tersedia secara percuma dalam 27 bahasa pada MS Windows, Apple MacOS, Android dan iOS.

Undian Terbuka untuk lapan kumpulan yang terdiri daripada 32 buah Pasukan Persahabatan Antarabangsa ini telah pun berlangsung pada akhir bulan April. Kanak-kanak lelaki dan perempuan dari lebih 200 buah negara boleh memohon untuk mengambil bahagian atau dicadangkan oleh akademi bola sepak kebangsaan mereka.

Pasukan Persahabatan Antarabangsa menggunakan nama-nama spesies haiwan yang hampir pupus seperti “Chinese Alligator”, “Red-legged Crow” dan “Dusky Shark”. Amalan ini mula diperkenalkan pada tahun 2018 untuk menarik perhatian tentang idea perlindungan alam sekitar dan biodiversiti.

Dalam Kem Persahabatan Antarabangsa yang bertema “Menyatukan rakan-rakan – menyatukan dunia”, kanak-kanak ini telah bersedia dengan bersungguh-sungguh untuk Kejuaraan eWorld Bola Sepak untuk Persahabatan 2021 di bawah bimbingan para Pendidik dan Jurulatih Muda.

Di Kem tersebut yang diadakan pada 15 hingga 23 Mei, kanak-kanak bertukar-tukar idea dan pengalaman melalui bengkel dan format dalam talian yang lain tentang pelbagai topik termasuklah Sembilan Nilai F4F: persahabatan, kesamaan, keadilan, kesihatan, keamanan, kesetiaan, kemenangan, tradisi dan penghormatan.

Tentang Bola Sepak untuk Persahabatan

F4F telah wujud sejak tahun 2013. Ia dianjurkan oleh Gazprom dan disokong oleh FIFA, UEFA dan Pertubuhan Bangsa-Bangsa Bersatu. Sepanjang lapan musim sebelum ini, lebih 15,000 orang kanak-kanak dan remaja dari 211 buah negara dan wilayah telah mengambil bahagian dalam program ini. Pada tahun 2020, Bola Sepak untuk Persahabatan telah dilangsungkan buat julung-julung kalinya menggunakan format dalam talian pada platform digital yang dibangunkan khas.

Source: Gazprom International Children’s Social Programme Football for Friendship

Source: PRNEWSWIRE


Apple Membangunkan Sistem Antaramuka Mesra Pengguna Kidal

Tanpa kita sedari, seramai lebih kurang 12% manusia di muka bumi ini bergelut setiap hari untuk menggunakan pelbagai perkakasan, alatan dan juga mesin kerana anggota bahagian kiri mereka lebih dominan berbanding anggota kanan. Kebanyakan alatan, peranti dan produk di dunia lebih mesra pengguna kepada mereka yang menggunakan anggota kanan berbanding pengguna kidal.

Oleh itu, Apple sedang membangunkan sistem yang akan mengubah lanskap antaramuka bagi pengguna kidal bagi memudahkan mereka menggunakan peranti. Sistem ini akan mengesan tangan manakah yang memegang peranti dan secara automatik akan mengubah kedudukan ikon dan pelbagai lagi fungsi di dalam sistem operasi iOS untuk lebih mudah digunakan pengguna kidal.

Sistem seperti ini harus dijadikan contoh oleh semua pembangun teknologi, ini kerana sememangnya teknologi itu harus menaik taraf dan menyenangkan hidup semua pengguna.


U Mobile Pamer Kes Kegunaan Masa Nyata Untuk Konsultasi Jarak Jauh, Pelancongan & Permainan Realiti Maya (VR)

Pengkomersilan rangkaian 5G pada suku ketiga ini bakal membuka peluang lebih besar kepada penerapan teknologi canggih ke dalam pelbagai sektor vertikal – misalnya penjagaan kesihatan dan pelancongan.

U Mobile berusaha meneroka pelbagai cara bagi membantu rakyat Malaysia memanfaatkan rangaian 5G menerusi sektor ini. Sebanyak lima demonstrasi kes kegunaan masa nyata telah dipamerkan di Langkawi sejajar Projek Demonstrasi 5G anjuran Suruhanjaya Komunikasi dan Multimedia Malaysia.

Sekitar Disember lalu, U Mobile telah menunjukkan bagaimana ketersambungan sokongan 5G dapat menyokong konsultasi perubatan jarak jauh menerusi DOCpod daripada DoctorOnCall. Selain itu, U Mobile juga telah menguji kelajuan rangkaian 5G-nya mampu yang mana dilihat berupaya mencapai sehingga 1.2 Gbps.

Malah pada hujung minggu lalu, U Mobile telah mempersembahkan beberapa lagi kes kegunaan 5G masa nyata – termasuklah konsultasi jarak jauh dengan MEDCOM, permainan multi pemain realiti maya (VR) dan pelancongan VR.

Ketua Pegawai Teknologi U Mobile, Woon Ooi Yuen berkata U Mobile akan terus gigih meneroka potensi 5G tanpa had serta mencari jalan bagaiman pengkomersilan 5G dapat memanfaatkan rakyat Malaysia.  Tegasnya lagi, U Mobile akan menjalankan lebih banyak kes kegunaan sedemikian bagi memberi manfaat kepada sektor vertikal.

U Mobile juga akan berkongsi maklumat terkini dari semasa ke semasa mengenai bagaimana kes tersebut dapat merealisasikan potensi 5G tanpa had serta memacu pembangunan kemanusiaan.


Shazam Kini Sudah Melepasi  1 Bilion Shazam Sebulan & 50 Bilion Tag

Shazam, salah satu aplikasi muzik paling popular dan dinilai tinggi di dunia, telah melepasi 1 bilion Shazam sebulan dan 50 bilion tag sejak awal.

Sejak Shazam dilancarkan sebagai perkhidmatan pesanan teks pada tahun 2002, jumlah pengiktirafannya secara konsisten terus meningkat setiap tahun dan menyaksikan pertumbuhan pesat pada tahun 2008, ketika aplikasi yang kita semua tahu dan sukai diciptakan untuk Apple App Store yang baru.

Shazam mengambil masa 10 tahun untuk mencapai tanda pertama. Kurang dari 10 tahun selepas itu, Shazam telah melintasi 1 bilion pengiktirafan bulanan dan berjaya memadankan lebih dari 50 bilion tag dengan lebih dari 51 juta lagu.